Cara Berkesan Menangani Sakit Gigi Semasa Puasa

Berpuasa ketika sakit gigi memang sangat menjengkelkan. Jadi apakah cara mengurangkan sakit gigi semasa berpuasa ini?

Baca lebih lanjut tentang Kesihatan Mulut
di sini.

Faktor sakit gigi semasa puasa

Sakit gigi biasanya disebabkan oleh kerosakan gigi seperti gigi berlubang, bernanah akibat jangkitan, gigi retak, bengkak gusi,
tumbuh gigi
 dan sebagainya.

Kesannya, anda akan merasakan sakit gigi yang bervariasi, bermula dengan yang biasa-biasa hingga teruk.

Simptomnya juga hilang dan muncul atau bahkan rasa sakit muncul secara terus menerus.  Ia boleh mengganggu puasa anda.

Sakit gigi cenderung dialami
semasa berpuasa
, terutama bagi anda yang mempunyai gigi sensitif.

Ini kerana, rongga mulut berada dalam keadaan lebih kering berbanding hari biasanya akibat aktiviti mengunyah yang berkurang selama berpuasa.

Malah, akibat kekurang aktiviti mengunyah tersebut,
pengeluaran air liur
juga menjadi lebih sedikit sehingga tidak dapat melindungi gigi sensitif secara keseluruhan.

Jika sakit gigi yang anda rasakan disebabkan gigi berlubang, sebaiknya segera berjumpa
doktor gigi
.

Gigi berlubang tidak akan sembuh jika tidak mendapat rawatan di bahagian gigi tersebut, bahkan akan memburukkan keadaan gigi.

Cara mengurangkan sakit gigi dengan mengambil
ubat tahan sakit gigi
 memang boleh menghilangkan rasa sakit, namun hanya sementara sahaja. Setelah kesan ubatnya hilang, gigi tersebut akan sakit semula.

Jadi, bagaimana jka anda berpuasa semasa sakit gigi? Jika makan/minum ubat, tentunya akan membatalkan puasa. Tapi jika tidak dirawat segera, anda akan tersiksa seharian.

Baca juga:

Cara mengurangkan sakit gigi semasa berpuasa

Jangan risau, ada beberapa cara boleh lakukan untuk meredakan sakit semasa puasa tanpa perlu menelan ubat sakit gigi, sambil menunggu waktu berjumpa doktor.

1. Kumur air garam

Sambil menunggu jadual pemeriksaan doktor gigi, salah satu cara terbaik untuk meredakan sakit gigi adalah dengan berkumur air suam yang sudah dicampurkan garam.

Caranya, campurkan setengah sudu makan garam
ke dalam segelas air suam
, kemudian berkumur beberapa saat.

Selain bersifat analgesik, berkumur dengan air garam juga mampu membersihkan gigi dari bakteria yang menimbulkan rasa sakit.

2. Tuam dengan ais

Ada cara mudah lain yang boleh anda lakukan, iaitu tuam
dengan ais.

Masukkan ais dalam plastik kecil, lalu dekatkan plastik tersebut pada pipi atau letakkan secara langsung di kawasan yang sakit selama 15 minit untuk mengebaskan saraf gigi.

3. Minyak cengkih, antara cara mengurangkan sakit gigi

Cengkih
adalah ubat tradisional yang mempunyai sebatian kimia utama eugenol berfungsi sebagai anestetik semula jadi.

Sebelum meletakkan minyak cengkih ke kawasan gigi yang bermasalah, pastikan anda sudah membersihkan kawasan gigi tersebut dengan
 cara memberus gigi.

 Kemudian, tuangkan dua titis minyak cengkih pada bola kapas dan letakkan pada gigi bermasalah sambil ditekan selama beberapa minit sehingga rasa sakitnya hilang.

Anda boleh mendapatkan minyak cengkih ini di farmasi terdekat, jika tidak ada, gunakan serbuk cengkih atau cengkih dan letakkan pada gigi yang sakit.

4. Kumur dengan cairan hydrogen peroxide

Hydrogen peroxide
adalah
ubat antiseptik ringan
 yang boleh digunakan di kulit dan ubat pencuci mulut.

Campurkan cecair hydrogen peroxide dengan air lalu kumur dalam mulut selama 1 minit. Kemudian buang dan bilas dengan air putih.

Penting:
 pastikan anda mencampurkan cecair hydrogen peroxide dengan air, ini kerana cecair hydrogen peroxide akan melukakan mulut dan gusi jika tidak dicampurkan dengan air.


Anda Ada Benjolan Pada Kulit? Hati-Hati! Anda Mungkin Menghidap Lipoma!

Benjolan kulit kadangkala boleh membawa maksud
masalah kulit yang lain
, seperti lipoma yang terdiri daripada tisu-tisu lemak.

Masalah kulit ini bukan sekadar benjolan yang biasa! Jika anda ingin mengetahui dengan lebih lanjut, sila baca artikel ini sampai habis ya!

Apa itu masalah kulit lipoma?

Lipoma adalah benjolan kulit daripada pertumbuhan tisu lemak yang perlahan-lahan berkembang di bawah permukaan kulit anda.

Individu daripada mana-mana kumpulan usia boleh
mengalami masalah lipoma
 ini, namun masalah benjolan kulit ini jarang terkena pada kanak-kanak.

Lipoma boleh terjadi dan timbul di mana-mana bahagian badan, tetapi biasanya ia muncul di:

Leher

Bahu

Bawah lengan

Lengan

Paha

Benjolan kulit ini boleh dikelaskan sebagai satu ketumbuhan, tumor, atau tisu lemak.

Oleh yang demikian, ini bermaksud lipoma bukanlah bersifat
cancerous
(potensi menjadi kanser) dan ia jarang berbahaya.

Rawatan untuk merawat lipoma biasanya tidak diperlukan melainkan ia mengganggu kesejahteraan hidup anda.

Simptom

Terdapat banyak jenis tumor kulit, tetapi lipoma biasanya mempunyai ciri yang berbeza.

Sekiranya anda mengesyaki bahawa anda mempunyai lipoma, berikut adalah cara untuk mengenal pasti masalah ini secara amnya:

Lembut pada sentuhan

Bergerak dengan mudah jika ditolak menggunakan jari anda

Berada di bawah permukaan kulit

Tidak berwarna

Tumbuh dengan perlahan

Lipoma paling kerap terjadi di leher, lengan atas, paha, lengan bawah, tetapi ia juga boleh berlaku di kawasan lain seperti perut dan punggung.

Selain itu, ia hanya akan menyakitkan jika saraf di bawah kulit dimampatkan. Varian yang dikenali sebagai angiolipoma juga lebih sering menyakitkan daripada lipoma yang biasa.

Penyebab benjolan kulit

Doktor mahupun golongan profesional masih tidak dapat memahami sepenuhnya apa yang menyebabkan terjadinya lipoma.

Sebilangan individu mewarisi gen yang salah daripada ibu bapa mereka yang boleh menyebabkan perkara ini berlaku, namun hakikatnya ia jarang berlaku.

Benjolan kulit yang dikenali sebagai lipoma ini boleh berlaku lebih kerap pada individu dengan keadaan perubatan tertentu, seperti:

Sindrom Gardner

Sindrom Cowden

Penyakit Madelung

Adiposis dolorosa

Faktor-faktor risiko

Pakar menganggarkan bahawa sekitar 1% individu dengan masalah kulit lipoma.

Individu yang mempunyai keluarga dengan satu atau lebih lipoma mempunyai risiko yang lebih tinggi untuk menghidap keadaan ini.

Lipoma juga lebih cenderung berlaku pada orang berusia antara 40 hingga 60 tahun.

Faktor risiko lain yang berpotensi mendapat lipoma mungkin termasuk:

Kegemukan

Kolesterol tinggi

Diabetes

Penyakit hati

Intoleransi glukosa

Bagaimanakah lipoma didiagnosis?

Doktor mahupun golongan profesional sering dapat mendiagnosis lipoma dengan melakukan pemeriksaan fizikal.

Rasanya lembut dan tidak menyakitkan, malahan kerana ia terdiri daripada tisu berlemak, lipoma mudah bergerak ketika disentuh.

Dalam beberapa kes, pakar dermatologi mungkin mengambil biopsi lipoma.

Semasa prosedur ini, mereka akan mengambil sampel daripada sebahagian kecil tisu dan menghantarnya ke makmal untuk diuji.

Ujian ini dilakukan untuk
memeriksa jika ada kemungkinan untuk menjadi barah.

Sekiranya benjolan kulit anda terus membesar dan menyakitkan, doktor anda boleh mengeluarkannya melalui pembedahan untuk menghilangkan rasa tidak selesa itu.

Namun begitu, ujian lebih lanjut menggunakan imbasan MRI dan CT mungkin diperlukan jika biopsi menunjukkan bahawa lipoma yang disyaki sebenarnya adalah
liposarcoma
.

Apakah rawatan bagi lipoma?

Lipoma yang dibiarkan begitu sahaja biasanya tidak akan menimbulkan sebarang masalah.

Walau bagaimanapun, pakar dermatologi boleh merawat benjolan tersebut jika ia mengganggu anda.

Mereka akan membuat cadangan rawatan yang terbaik bagi pesakit berdasarkan pelbagai faktor termasuk:

Ukuran lipoma

Sejarah peribadi anda mengenai kanser kulit

Sejarah keluarga anda menghidap kanser kulit

Adakah lipoma itu menyakitkan

Setelah pakar dapat mengambil kira faktor-faktor di atas, mereka akan melakukan rawatan sama ada melalui:

Pembedahan

Cara yang paling biasa dilakukan untuk merawat lipoma adalah dengan membuangnya melalui pembedahan.

Kaedah ini sangat berguna jika anda mempunyai tumor kulit besar yang masih tumbuh.

Lipoma kadang-kadang boleh tumbuh kembali walaupun selepas pembedahan dibuat.

Prosedur ini biasanya dilakukan di bawah anestesia tempatan melalui prosedur yang dikenali sebagai eksisi.

Liposuction

Liposuction
 adalah pilihan rawatan lain dalam merawat masalah ini. Oleh sebab lipoma berasaskan lemak, prosedur ini dapat berfungsi dengan baik untuk mengurangkan ukurannya.

Liposuction
 melibatkan jarum yang melekat pada jarum suntik besar, dan kawasan ini biasanya dibius sebelum prosedur.

Suntikan steroid

Suntikan steroid juga boleh digunakan tepat di kawasan yang terjejas. Rawatan ini dapat mengecilkan lipoma, tetapi tidak mampu menghilangkannya sepenuhnya.


Aduh, Ada Jangkitan Dekat Parut Czer? Jangan Pandang Remeh, Kenal Pasti Tandanya

Bersalin secara pembedahan
 caesarean bermakna memerlukan lebih penjagaan terutamanya pada parut czer. Ia penting untuk elakkan jangkitan. Jom kenal pasti tanda-tandanya!

Jangkitan pada parut czer

Jangkitan luka selepas pembedahan caesarean atau C-Sec biasa berlaku selepas pembedahan. Ia lazimnya disebabkan jangkitan bakteria pada kawasan pembedahan.

Mikrob berbahaya yang bersentuhan dengan luka atau memasuki
pembedahan C-Sec
boleh menyebabkan jangkitan.

Umumnya,
 Staphylococcus aureus
 atau
bakteria Staph
 adalah jangkitan pada parut czer yang paling biasa dialami.

Bakteria Staph
 secara semula jadi hidup pada rambut dan kulit manusia.

Apabila ia membiak dan memasuki luka, ia boleh menyebabkan beberapa jenis jangkitan pada luka pembedahan caesarean seperti:

Impetigo

Ia boleh menyebabkan
lepuh cecair yang akan pecah dan meninggalkan kerak berwarna seperti coklat kekuningan
. Ia boleh menjadi sangat menyakitkan dan gatal.

Benjolan nanah

Merupakan luka yang dipenuhi dengan kulit mati dan nanah berkembang di bawah kulit. Ia mungkin menyebabkan sensasi hangat dan menyakitkan.

Selulitis

Adalah jangkitan pada kulit dan tisu di bawahnya. Jangkitan boleh merebak dengan cepat daripada luka pembedahan caesarean ke bahagian luar.

Ia mengakibatkan timbulnya rasa sakit, kemerahan dan sensasi hangat apabila disentuh.

Jenis bakteria lain yang boleh menyebabkan jangkitan pada
luka jahitan C-Sec
 termasuklah
Enterococcus
 dan
Escherichia coli
.

Jangkitan tersebut boleh merebak sama ada menjadi jangkitan sementara (
incisional
), atau jangkitan organ.

Incisional
 yang berlaku boleh menjejaskan kawasan luka parut czer atau bahagian kulit mahupun tisu yang lebih dalam sekitar luka.

Manakala bagi jangkitan melibatkan organ pula boleh terjadi apabila mikroba mencapai bahagian dan organ sekitarnya, seperti pundi kencing atau saluran kencing.

Jika wujud simptom dalam tempoh 28 jam selepas pembedahan caesarean, puncanya mungkin disebabkan
Streptococcus
, atau

bakteria Strep.

Jangkitan bakteria Strep pada luka czer boleh menyebabkan
erysipelas
. Ia adalah sejenis selulitis yang melibatkan sistem limfa.

Individu wanita yang mengalami
erysipelas
 akan mempunyai luka berwarna merah, berkilat dan timbul di permukaan kulit.

Risiko jangkitan pembedahan caesarean

Membaca risiko jangkitan pada luka C-Sec yang mungkin dialami pastinya merisaukan para ibu yang sedang hamil, kan?

Pun begitu, bukan semua individu yang menjalani prosedur kelahiran ini akan mengalami jangkitan.

Cuma terdapat beberapa faktor yang akan meningkatkan risiko berlakunya jangkitan seperti:

Kegemukan

Usia

Kawasan persekitaran

Diabetes

Gangguan hipertensi

Kehamilan kembar

Menjalani banyak pemeriksaan faraj

Penggunaan epidural

Keguguran yang berulang

Terdapat juga faktor melibatkan prosedur pembedahan C-Sec itu sendiri yang meningkatkan risiko berlakunya jangkitan seperti tempoh pembedahan yang lama.

Tanda & simptom jangkitan pada pembedahan caesarean

Wanita yang menjalani prosedur pembedahan C-Sec perlu memeriksa luka setiap hari untuk mengetahui jika muncul tanda-tanda jangkitan.

Kebanyakan jenis jangkitan tidak menyebabkan simptom sehinggalah selepas 4 hingga 7 hari pembedahan berlangsung. Pada waktu itu, kebanyakan wanita sudah berada di rumah.

Kebiasaannya selepas pembedahan, ia sesuatu yang normal untuk mengalami bengkak, kemerahan dan sakit pada sekitar kawasan luka.

Dalam sesetengah kes, terdapat cecair yang dirembes keluar daripada luka. Tetapi jika berlaku jangkitan, intensiti cecair yang keluar akan meningkat.

Beberapa tanda dan simptom yang perlu dikenal pasti adalah:

Bengkak, kemerahan dan kesakitan luar biasa pada sekitar luka pembedahan caesarean

Cecair jernih atau berubah warna daripada kawasan luka

Pendarahan faraj yang tidak normal

Sakit atau bengkak pada kaki

Ketidakselesaan perut

Simptom yang disenaraikan mungkin disertai dengan gejala demam seperti:

Berpeluh

Suhu badan melebihi 38°C

Sakit kepala

Menggigil

Hilang selera makan

Dehidrasi

Keletihan

Kesakitan otot

Kesukaran menumpukan perhatian

Anda harus ingat, tanda jangkitan tidak akan muncul
 sejurus selepas pembedahan C-Sec
. Ia mungkin memakan masa sehingga 30 hari untuk berkembang.

Jika anda menyedari wujud sebarang gejala, dapatkan pemeriksaan dan rawatan doktor dengan segera.

Mencegah jangkitan pada parut czer

Jika anda mengalami luka selulitis, antibiotik dapat membantu membersihkan jangkitan. Secara khususnya, ia menyasarkan bakteria Staph dan Strep.

Terdapat beberapa faktor yang dapat membantu mengurangkan risiko jangkitan pada luka czer, iaitu:

Sebelum pembedahan, lakukan ini:

Kekalkan berat badan yang sihat

Menjaga tahap keseimbangan gula dalam darah

Tidak merokok

Selepas pembedahan, lakukan:

Menjaga tahap kebersihan luka dengan cara mencuci menggunakan sabun dan air suam

Menutup atau membalut luka selama yang dinasihatkan doktor

Mengelakkan mandian air panas, berendam dalam tab mandi atau kolam renang

Mematuhi jadual ubat yang diberikan

Menghindari pakaian yang ketat

Pemeriksaan segera

Jangkitan melambatkan masa pemulihan luka parut czer.

Namun keadaan tersebut dapat dipulihkan dengan kombinasi
penggunaan antibiotik
, pembedahan kecil (jika perlu) dan penjagaan parut czer serta kebersihan luka yang betul.

Jangkitan boleh menyebabkan komplikasi serius, jadi seseorang harus mempertimbangkan untuk bercakap dengan doktor jika mereka melihat tanda-tanda jangkitan parut czer  selepas pembedahan caesarean.


Alami Siku Terkehel, Ini Tanda, Punca Dan Rawatan Yang Boleh Membantu

Siku terkehel berlaku apabila tulang-tulang yang membentuk sendi siku ditolak keluar dari penjajaran – biasanya apabila anda mendarat di atas tangan yang terentang semasa jatuh.

Siku adalah sendi kedua yang paling kerap terkehel selepas bahu pada orang dewasa, dan sendi pertama yang paling kerap terkehel pada
 kanak-kanak.

Definisi

Kanak-kanak mungkin mengalami siku terkehel, yang kadangkala dikenali sebagai “
nursemaid’s elbow
“, jika mereka diangkat ke atas atau diayun dengan pegangan pada
 lengan atau tangan.

Sekiranya anda atau anak anda mempunyai siku terkehel, dapatkan rawatan perubatan segera. Komplikasi boleh berlaku jika siku yang terkehel menghimpit atau memerangkap saluran darah dan saraf yang berfungsi pada hujung lengan dan tangan.

Untuk mendapatkan lebih banyak info tentang Tulang/Otot, sila dapatkannya
di sini.

Siku terkehel biasanya boleh dibetulkan kembali tanpa pembedahan. Walau bagaimanapun, jika siku anda patah, anda mungkin memerlukan pembedahan.

Apakah kebarangkalian Siku Terkehel?

Siku terkehel adalah sangat lazim. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Siku Terkehel?

Antara tanda-tanda umum bagi siku terkehel adalah:

Kesakitan melampau

Posisi sendi siku yang jelas tidak normal

Seorang kanak-kanak dengan siku terkehel akan mengalami sakit hanya apabila siku yang terjejas digerakkan. Kanak-kanak tersebut akan mengelakkan daripada menggunakan lengan yang terjejas dan memegangnya dengan sedikit bengkok ke dalam badan.

Dalam sesetengah keadaan siku hanya terkehel separuh. Dislokasi separa boleh menyebabkan lebam dan sakit di bahagian ligamen yang meregang atau koyak.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda jika anda atau anak anda mengalami kesakitan yang melampau atau dislokasi sendi siku yang jelas.

Punca

Punca-punca

Pada orang dewasa, penyebab yang paling biasa bagi siku terkehel adalah:

Jatuh ke tangan yang terentang dapat menolak keluar
tulang lengan
atas dari posisinya dalam sendi siku

Kemalangan kenderaan bermotor. Impak yang sama boleh berlaku apabila penumpang dalam kemalangan kenderaan bermotor menjangkau ke depan untuk menahan diri sebelum berlaku perlanggaran

Dalam kalangan kanak-kanak atau remaja, jatuh ke tangan yang terentang juga merupakan penyebab biasa bagi siku terkehel.

Pada kanak-kanak, kecederaan yang sering terjadi adalah apabila daya tarik berlebihan dikenakan pada lengan yang terentang. Punca-punca kecederaan tersebut termasuklah:

Mengangkat anak dengan cara yang tidak betul. Percubaan untuk mengangkat atau mengayunkan anak daripada lengan atau tangannya boleh menyebabkan siku terkehel

Menarik tangan secara tiba-tiba
. Apabila kanak-kanak tiba-tiba berlari apabila anda sedang memegang tangannya boleh menarik tulang pada siku keluar dari posisinya

Faktor-faktor Risiko

Apakah yang meningkatkan risiko kepada Siku Terkehel?

Terdapat banyak faktor risiko yang boleh berlaku seperti:

Siku kanak-kanak adalah lebih fleksibel daripada orang dewasa. Oleh itu, lebih mudah untuk siku mereka terkehel keluar

Sesetengah orang yang dilahirkan dengan ligamen siku yang lebih longgar daripada kebanyakan orang

Kegiatan sukan. Dislokasi siku banyak berlaku berkaitan dengan sukan. Sukan yang perlu menampung berat badan dengan tangan, seperti senaman gimnastik lantai, sangatlah berisiko untuk mengalami siku terkehel

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Doktor akan memastikan saraf dan arteri anda tidak tercedera dengan memeriksa nadi anda, memastikan deria sentuhan anda normal, menggerakkan jari dan pergelangan tangan anda, dan memastikan darah mengalir secara normal ke tangan anda.

Seterusnya, doktor akan melaksanakan x-ray. Kadang-kadang, pecahan pada tulang boleh kelihatan seperti dislokasi, dan beberapa pecahan boleh berlaku apabila dislokasi berlaku.

Jika doktor mengesyaki kecederaan pada arteri anda, ujian lanjutan seperti arteriogram (x-ray pada arteri anda) boleh dilakukan.

Bagaimana pesakit dirawat?

Doktor akan melaksanakan
reduction
 (meletakkan semula) siku anda dengan menarik di pergelangan tangan anda dan meluruskan kembali siku anda ke tempatnya. Ini adalah sangat menyakitkan, maka ubat yang sangat kuat untuk menahan sakit boleh diberikan sebelum
reduction
 dibuat.

Selepas siku anda kembali ke tempatnya, doktor akan mendapatkan x-ray dan kemudian meletakkannya dalam anduh yang akan membengkokkan siku anda. Penganduh akan membentuk “L” di belakang siku anda. Ia dibuat daripada plaster atau gentian kaca.

Tujuannya adalah untuk mengelakkan pergerakan lengan di siku anda. Biasanya, lengan anda akan diletakkan di dalam kain anduh untuk membantu anda mengekalkan penganduh.

Gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Siku Terkehel?

Dislokasi siku adalah kecederaan serius yang memerlukan rawatan perubatan. Untuk rawatan di rumah, anda boleh letakkan pek ais di siku. Ini akan membantu melegakan kesakitan dan akan mengurangkan bengkak. Tetapi perkara yang paling penting untuk dilakukan ialah berjumpa doktor

Kecederaan ini lebih baik dinilai oleh seorang doktor, namun apabila di rumah, anda juga boleh memeriksa beberapa tanda yang menunjukkan bahawa arteri dan saraf di lengan anda tidak terjejas

Untuk memeriksa arteri, letakkan ibu jari anda pada pangkal pergelangan tangan anda di sisi ibu jari sebelah lagi. Anda sepatutnya akan dapat merasakan nadi anda. Kemudian picit pada hujung jari anda. Warnanya akan pudar (memutih) dan kemudian kembali ke warna merah yang normal dalam masa 3 saat. Jika salah satu daripada ujian ini tidak normal, dapatkan rawatan perubatan dengan serta-merta

Terdapat tiga saraf yang berada pada siku. Setiap saraf mempunyai bahagian yang membantu pergerakan dan deria sentuhan. Periksa terlebih dahulu pergerakan dengan membengkokkan pergelangan tangan anda ke luar tapak tangan (fungsi saraf radial), kemudian jarakkan jari-jari anda (fungsi saraf ulnar), kemudian cuba sentuh ibu jari ke jari kecil anda (fungsi saraf median). Sekiranya anda mengalami masalah dengan mana-mana pergerakan ini, pergi ke doktor dengan segera

Periksa deria sentuhan dengan menyentuh seluruh tangan dan lengan anda. Jika ada rasa kebas atau tiada deria sentuhan, sila berjumpa doktor anda segera

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bukan Sahaja Teh Tapi Kopi Hijau Pun Bawa Banyak Manfaat, #4 Paling Best!

Mungkin ramai yang pernah minum teh hijau
 kerana ia sarat dengan manfaat kesihatan. Namun, bagaimana pula dengan kopi hijau?  Adakah khasiat kopi hijau juga sama dengan minuman yang sangat popular ini? Jom baca artikel untuk tahu lebih lanjut!

Untuk mendapatkan lebih banyak informasi tentang Pemakanan Sihat, anda boleh klik
di sini
.

Apa itu kopi hijau?

Untuk pengetahuan anda semua, kopi hijau atau
green

coffee
 merupakan minuman yang diproses daripada biji kopi yang belum dipanggang dan memiliki warna sedikit unik iaitu hijau.

Berbeza dengan kopi jenis lain
, ia mempunyai rasa yang ringan serta sederhana seakan minuman teh herba. Disebabkan itu juga, mungkin ramai keliru kalau
ia minuman teh atau kopi
.

Apa yang membuat kopi hijau popular selain warnanya adalah minuman ini kaya dengan kandungan asid klorogenat berbanding kopi lain sekali gus bermanfaat bagi kesihatan tubuh badan.

Biasa dijadikan
minuman untuk minum petang
 kerana rasa serta manfaat yang bagus, kopi hijau juga mungkin boleh dikategorikan sebagai minuman kesihatan. Namun, adakah kenyataan ini benar?

Apa khasiat kopi hijau?

Ramai yang percaya bahawa terdapat banyak manfaat kopi hijau bagus untuk kesihatan termasuk:

#1. Meningkatkan fokus dan konsentrasi

Menurut kepercayaan masyarakat dahulu,
 minum kopi boleh menghilangkan
 rasa mengantuk dan ia mungkin benar! Bagi kopi hijau pula, ia boleh meningkatkan fokus dan konsentrasi.

Alasannya, kopi jenis ini akan bertindak dan berfungsi sebagai stimulasi kepada sistem saraf pusat yakni otak. Kesannya, anda tidak lagi mudah menguap dan mengantuk di tempat kerja.

Khasiat kopi hijau #2. Menambahkan tenaga

Jika anda seorang yang mudah penat, lemah dan lesu sepanjang hari, apa kata mulakan hari anda dengan kopi hijau?
Berkat kafein di dalam minuman ini
, ia bakal membuat kalian lebih bertenaga,  cergas serta cerdas untuk menjalani kehidupan seharian.

Khasiat kopi hijau #3. Menstabilkan darah

Kopi jenis ini turut mengandungi sebatian antioksidan yang boleh melawan hormon kortisol aktif iaitu
pemicu masalah tekanan darah tinggi
. Jika hormon ini berjaya dikawal, maka tekanan darah anda juga dapat diturunkan dan distabilkan dengan baik.

#4. Menurunkan berat badan berlebihan

Pertama dan paling penting, kopi hijau dipercayai baik diambil oleh orang yang ada
masalah berat badan berlebihan dan obesiti
 kerana ia amat diyakini boleh membuat anda lebih kurus.

Menurut kajian terbitan
 Asian Pacific Journal of Tropical Medicine
, kopi hijau mampu membantu menghapus dan menghambat lemak tubuh badan gara-gara asid klorogenat yang tinggi.

Manfaat kopi hijau #5. Melawan penuaan

Wah, wujud juga minuman kesihatan awet muda ya? Kopi hijau ini tinggi dengan antioksidan yang menawarkan efek anti penuaan ekoran ia mampu memperbaiki sel dan struktur kulit rosak.

Menurut kajian terbitan
Bioscience, Biotechnology, and Biochemistry
, pengambilan makanan atau minuman yang tinggi asid klorogenat bagus untuk
menghidrasikan dan meremajakan kulit
.

Namun, jangan minum dengan berlebihan?

Ya, memang ada pelbagai kelebihan serta kebaikan kopi jenis ini dan yang paling menarik adalah
kopi hijau untuk kurus
. Namun, jangan minum dengan terlalu kerap dan banyak.

Hal ini penting untuk dipertimbangkan kerana
kopi bersama minuman berkafein yang lain
 boleh mendatangkan masalah ketagihan lantas mengakibatkan ketergantungan berbahaya.

Akibat daripada pengambilan yang berlebihan, kopi hijau mungkin boleh menyebabkan simptom:

Ketagihan

Insomnia

Anemia

Pening kepala

Sakit perut

Mual-mual

Muntah-muntah

Telinga berdesing

Sukar bernafas

Rasa gugup dan gelisah

Sekiranya diambil secara berlebihan dan berterusan, minuman ini mungkin boleh mengakibatkan:

Diarrhea

Diabetes

Glaukoma

Masalah kolesterol tinggi

Sindrom iritasi usus

Osteoporosis

Gangguan kecemasan

Konklusinya, memang benar ada banyak khasiat kopi hijau terutama untuk kesihatan mental serta fizikal tetapi masih wujud bahaya yang tersembunyi. Mungkin
 tidak salah untuk anda minum kopi
 jenis ini, cuma pastikan ia pada kuantiti dan kualiti yang bersesuaian!


Kalau Nak Hamil, Wanita Perlu Tahu Waktu Subur! Ini Cara Mudah Fahaminya

Sama ada anda merancang untuk mengandung atau mencegah kehamilan
, pengetahuan tentang waktu subur wanita dapat membantu anda menjayakan perancangan anda.

Namun maklumat tentang tarikh, bilangan hari dan kitaran haid mungkin memeningkan anda.

Oleh itu, mari kita selusuri info mudah tentang waktu subur wanita ini daripada permulaannya agar anda tahu dan faham bagaimana mengira waktu penting dalam kitaran haid anda ini.

Kehamilan boleh berlaku melalui persenyawaan ovum atau telur oleh sperma.

Ovum anda bukanlah sentiasa tersedia sebaliknya akan dikeluarkan melalui proses ovulasi.

Sewaktu ovulasi berlaku, ovum yang matang dikeluarkan daripada ovari, bergerak melalui tiub fallopian dan tersedia untuk disenyawakan.

Ovulasi adalah satu-satunya waktu ketika kitaran period di mana seorang wanita boleh hamil
.

Apabila ovum tidak disenyawakan, anda akan mengalami haid 14 hari selepasnya.

Ini disebabkan pengurangan hormon progesteron dan estrogen yang berlaku.

Apabila ovum tidak disenyawakan, tiada kehamilan berlaku
 jadi rahim anda yang dipersiapkan untuk menyambut kedatangan janin kini akan menyingkirkan lapisan yang disediakan untuk tujuan tersebut dalam bentuk darah haid.

Bagaimana menentukan waktu ovulasi anda?

Oleh itu, ovulasi berlaku kira-kira dua minggu sebelum anda mengalami haid. Kira purata kitaran haid anda.

Hari pertama adalah hari pertama anda mengalami haid dan hari terakhir adalah sehari sebelum haid yang berikutnya.

Jika kitaran haid anda adalah 28 hari,
 anda mengalami ovulasi sekitar hari ke-14.

Selain melalui pengiraan, wanita juga boleh melakukan beberapa kaedah seperti kit prediktor ovulasi untuk memastikan sama ada mereka sedang mengalami ovulasi atau tidak.

Adakah ovulasi berlaku pada hari ke-14?

Tidak, ovulasi tidak semestinya berlaku pada hari ke-14. Ingat, proses ovulasi bukanlah ditentukan oleh waktu haid anda sekarang sebaliknya waktu haid yang akan datang.

Jadi, mengetahui purata kitaran haid anda adalah penting. Jika anda mempunyai kitaran haid sekitar 35 hari, ovulasi berlaku pada hari ke-21 (21+14=35).

Bilakah waktu subur wanita?

Waktu subur wanita bukanlah merujuk kepada hari ovulasi sahaja. Ia bergantung kepada jangka hayat sperma dan ovum.

Kebanyakan sperma akan mati dalam masa beberapa minit selepas ejakulasi
 manakala yang lain akan mampu bertahan selama hingga 5 hari dalam sistem reproduktif wanita.

Sementara ovum hanya mampu bertahan selama 24 jam selepas ovulasi.

Oleh itu, tingkap kesuburan
(fertile window)
 adalah tempoh hari dalam kitaran haid apabila kehamilan mungkin berlaku.

Kehamilan secara teknikal hanya mungkin berlaku dalam masa lima hari sebelum ovulasi hingga ke hari ovulasi.

Jika kitaran haid anda adalah selama 28 hari, tingkap kesuburan anda adalah sekitar hari ke-9 hingga hari ke-14. Ini disebabkan jangka hayat sperma yang panjang.

Jika seorang wanita mengadakan hubungan kelamin enam hari sebelum ovulasi, kemungkinan untuk hamil hampir sifar.

Sekiranya dia mengadakan hubungan kelamin lima hari sebelum ovulasi, kebarangkalian kehamilannya adalah kira-kira 10%.

Kebarangkalian kehamilan meningkat secara berterusan sehingga dua hari sebelum dan termasuk hari ovulasi.

Pada penghujung ‘tingkap kesuburan’, kebarangkalian kehamilan menurun dengan cepat dan menjelang 12-24 jam selepas ovulasi, seorang wanita tidak lagi dapat hamil semasa kitaran itu.

Jadi, untuk mengira waktu subur wanita , anda perlu mengetahui purata kitaran haid anda.

Rekodkan fasa haid anda dengan menggunakan aplikasi telefon pintar yang sesuai seperti diari menstruasi atau kalkulator kesuburan.

Jika anda merancang untuk tidak hamil
, anda perlu mengelakkan hubungan kelamin atau melakukan langkah pencegahan yang sesuai sepanjang tempoh subur tersebut.

Pencegahan kehamilan menggunakan pengiraan tingkap kesuburan mungkin tidak akan berkesan 100%, oleh itu, ambil langkah pencegahan lain seperti menggunakan kondom atau mengambil ubat agar lebih selamat.


6 Panduan Asas Guna Alat Pemadam Api Dengan Betul, Amal Prinsip PASS!

Relaks,
jangan cepat panik bila ada kebakaran
! Apa yang anda perlu buat adalah kekal tenang, hubungi talian kecemasan dengan segera, jauhkan diri dari tempat ia berlaku dan gunakan alat pemadam api jika anda tahu cara untuk menggunakannya.

Mungkin masih ramai yang belum tahu cara atau jenis alat pemadam api yang wujud. Disebabkan itu pula, kami akan ajar anda asas untuk menggunakannya menerusi artikel ini.

Untuk mendapatkan lebih banyak info tentang Habit Sihat , sila dapatkannya
di sini.

Apa perlu tahu tentang alat pemadam api?

Untuk pengetahuan anda semua, ia adalah alat perlindungan kebakaran yang digunakan untuk mengawal atau memadam api yang kecil atau sederhana dalam situasi kecemasan.

Maksudnya di sini
 ia hanya untuk situasi kecemasan sahaja
 dan tidak boleh digunakan apabila kebakaran sudah di luar kawalan; yakni akan membahayakan keselamatan individu.

Tidak semua situasi membolehkan anda menggunakan alat ini, kena tahu perkara berikut dulu ya!

Pelbagai tahap atau tingkat kebakaran

Sebelum pergi lebih lanjut, anda perlu tahu tentang tahap atau tingkat kebakaran yang berikut:

Kelas A
 – Api yang melibatkan bahan pejal mudah terbakar seperti kertas, kain atau kayu

Kelas B
 – Api yang melibatkan cecair mudah terbakar seperti petrol atau diesel

Kelas C
 – Api yang melibatkan gas mudah terbakar seperti ammonia atau hidrogen

Kelas D
 – Api yang melibatkan logam mudah terbakar seperti aluminum atau titanium

Kelas E
 – Api yang melibatkan arus elektrik seperti wayar, suis, fius atau litar

Kelas F
 – Api yang melibatkan barang dapur seperti minyak, gris dan lemak makanan

Setiap kelas kebakaran di atas ini akan memerlukan panduan yang berbeza dalam usaha untuk mengawal atau memadam api.
Ia sangat penting untuk keselamatan diri anda
 juga.

Variasi jenis alat pemadam api yang wujud

Usai faham tentang kelas kebakaran, anda juga perlu kenal dengan variasi jenis alat ini iaitu:

Jenis air
 – Digunakan untuk api kelas A

Jenis bahan kimia basah
– Digunakan untuk api kelas A, B dan F

Jenis buih
 – Digunakan untuk api kelas A dan B

Jenis karbon dioksida

(CO2)
 – Digunakan untuk api kelas B dan E

Jenis serbuk
 – Digunakan untuk api kelas A, B, C, D dan E

Jenis selimut
 – Digunakan untuk api kelas F

Penggunaan jenis alat ini yang tidak sesuai dengan kelas kebakaran atau situasi mungkin boleh menyebabkan api itu lebih marak
sekali gus membahayakan keselamatan diri anda dan orang lain
.

Ini dia asas untuk guna alat pemadam api!

Bayangkan situasi di mana jika berlaku kebakaran di rumah anda. Sila ikut langkah yang berikut:

#1. Kenal pasti jalan keluar dari api

Pertama, anda perlu tahu di mana
 laluan paling tepat untuk meloloskan diri
 dari tempat terjadinya kebakaran tersebut sama ada sebelum atau semasa menggunakan alat pemadam api.

#2. Berdiri membelakangi jalan keluar

Jika anda ingin guna alat ini, anda perlu berdiri di hadapan api
membelakangi jalan keluar tadi
. Pastikan jarak diri daripada api adalah sekitar 6 ke 8 kaki ketika percubaan anda itu.

#3. Gunakan alat ini dengan prinsip betul

Perkara paling penting,
 anda perlu berfikir dan bertindak dengan waras
 agar tidak membahayakan diri sendiri. Ketika menggunakannya, sentiasa sematkan dalam diri untuk amal prinsip PASS:

P:
Pull
 – Tarik pin di atas kepala alat ini

A:
Aim
 – Sasar nozel ke arah api paling dasar

S:
Squeeze
 – Picit tuas untuk mengeluarkan kandungan daripada alat ini

S:
Sweep
 – Geser nozel ke setiap penjuru api sehingga ia reda atau hilang

#4. Jangan terlepas pandang daripada api

Usai api itu mulai reda atau hilang
, terus lihat pada api itu untuk memastikan ia tidak akan marak kembali. Jika ia masih lagi berulang, ulang lagi langkah sama dalam
point
 nombor tiga di atas.

#5. Hubungi talian kecemasan

Merupakan langkah awal yang patut anda buat
 jika tidak tahu cara guna alat ini, anda masih perlu buat tidak kira sama ada api sudah terkawal atau terpadam untuk lebih selamat.

#6. Bergerak ke tempat yang selamat

Apabila anda telah berjaya mengawal atau memadam api yang marak itu, bergerak ke tempat yang selamat dan
 sila tunggu sehingga pasukan penyelamat tiba
 di tempat kejadian.

Konklusinya, anda boleh amalkan 6 panduan di atas ini jika berlaku kebakaran kecil atau sederhana tidak kira di rumah atau di mana tempat anda berada. Namun, jangan pula bertindak sendirian jika api itu sudah marak kerana ia boleh membahayakan diri dan nyawa!


Kenali Apa Itu Sindrom Usus Pendek, Punca Hilang Keupayaan Menyerap Nutrien Penting!

Sindrom usus pendek (SBS) adalah penyakit kompleks yang berlaku akibat kehilangan fizikal atau kehilangan fungsi sebahagian usus kecil atau besar. Kesannya, mereka yang mengalami sindrom ini kekurangan keupayaan untuk menyerap nutrien seperti lemak, karbohidrat (gula), mineral, dan cairan (malserapan).

Ini kerana tidak mempunyai usus kecil yang cukup. Di usus kecil majoriti nutrien yang diambil akan diserap ke dalam badan semasa pencernaan.

Baca lebih lanjut tentang Sistem Penghadaman
di sini.

Fakto risiko

Sindrom usus pendek biasanya berlaku pada mereka yang mempunyai

Sekurang-kurangnya separuh daripada usus kecil mereka dikeluarkan dan kadang-kadang semua atau sebahagian daripada usus besar mereka dikeluarkan

Kerosakan usus kecil yang ketara

Pergerakan dalam usus yang lemah

Sindrom usus pendek mungkin ringan, sederhana, atau teruk, bergantung kepada usus kecil berfungsi.

Apa itu usus kecil?

Usus kecil adalah organ berbentuk tiub antara perut dan usus besar. Kebanyakan pencernaan
makanan dan penyerapan nutrien
 berlaku di usus kecil. Usus kecil adalah sekitar 20 kaki dan termasuk duodenum, jejunum, dan ileum.

Duodenum
: Bahagian pertama usus kecil, di mana zat besi dan mineral lain diserap.

Jejunum
: Bahagian tengah usus kecil, di mana karbohidrat, protein, lemak, dan kebanyakan vitamin diserap.

Ileum
: Bahagian bawah usus kecil, di mana asid hempedu dan vitamin B12 diserap.

Apa itu usus besar?

Usus besar adalah kira-kira 5 kaki panjang pada orang dewasa dan menyerap air dan apa-apa nutrien yang tersisa daripada makanan yang dihadam sebahagiannya dari usus kecil. Usus besar kemudian mengubah sisa dari cairan ke bahan padat yang dipanggil najis.

Punca SBS

SBS boleh berlaku apabila

Bahagian usus kecil telah dibuang melalui pembedahan.

Keadaan yang memerlukan pembedahan pembuangan sebahagian besar usus kecil termasuk
penyakit Crohn
, kanser, kecederaan traumatik dan pembekuan darah di arteri yang membekalkan darah kepada usus.

Sebahagian daripada usus kecil hilang atau rosak semasa dilahirkan.

Bayi mungkin dilahirkan dengan usus kecil yang pendek atau dengan usus kecil yang rosak yang mesti dibuang melalui pembedahan.

Tanda-tanda dan simptom SBS

Simptom utama SBS adalah diarrhea. Keadaan ini mendorong kepada dehidrasi, malnutrisi dan kehilangan berat badan. Ini kerana cirit-birit mengandungi lebih banyak cecair dan elektrolit berbanding
najis normal.
Masalah ini boleh menjadi teruk dan boleh mengancam nyawa jika tanpa rawatan yang sewajarnya.

Tanda-tanda dan simptom lain mungkin termasuk

Kembung

Kekejangan

Keletihan, atau berasa letih

Najis yang berbau busuk

Pedih ulu hati

Terlalu banyak gas

Muntah

Kelemahan

Selain itu, mereka
 yang mengalami sindrom usus pendek juga lebih cenderung membangunkan alahan dan sensitif terhadap makanan, seperti alahan laktosa.

Diagnosis

Doktor anda akan mendiagnosis sindrom usus pendek berdasarkan

Sejarah perubatan dan keluarga

Pemeriksaan fizikal

Ujian darah

Ujian lemak fecal

Sinar-X usus kecil dan besar

Siri gastrointestinal atas (GI)

Imbasan tomografi berkomputer (CT)

Rawatan

Doktor anda akan mencadangkan rawatan sindrom usus pendek berdasarkan keperluan pemakanan pesakit. Rawatan boleh merangkumi

Sokongan pemakanan

Ubat-ubatan

Pembedahan

Pemindahan usus


Apa Perlu Buat Jika Tahap AMH Rendah?

Selepas melakukan ujian Hormon Anti-Mullerian (AMH), jika didapati tahap AMH anda rendah, jangan berputus asa. Meskipun ia membawa maksud rizab atau simpanan ovari anda tidak mencukupi dan anda mungkin menghadapi masalah untuk hamil, namun ketahuilah bahawa anda masih berpeluang untuk meningkatkan tahap AMH. Terdapat beberapa cara untuk anda meningkatkan tahap AMH secara semula jadi:

1 Tukar cara diet

Ambil pemakanan yang baik untuk ovari dan telur anda. Pilih makanan yang kaya dengan antioksidan, lemak sihat seperti omega-3, protein tanpa lemak, dan vitamin. Antara makanan yang baik untuk kesuburan adalah:

Susu penuh

Ayam belanda

Ayam

Daging pejal

Bijirin penuh

Salmon

Buah beri

Tiram

Brokoli

Sayuran hijau

2 Suplemen vitamin D

Kajian menunjukkan bahawa wanita yang tidak mendapat vitamin D secukupnya adalah lebih cenderung untuk mengalami tahap AMH rendah. Pengambilan suplemen vitamin D setiap hari boleh membantu seseorang wanita meningkatkan tahap AMH mereka. Bukan itu sahaja, vitamin D juga membantu memelihara kesihatan ovari anda jika diambil beberapa hari. Walau bagaimanapun, anda disarankan untuk mendapatkan nasihat daripada doktor sebelum mengambil vitamin D kerana dos yang berlebihan boleh menjejaskan penyerapan kalsium tubuh anda.

3 Urutan

Kebanyakan wanita yang ingin hamil akan  turut mencuba untuk mendapatkan urutan kesuburan, tidak kiralah jika tahap AMH mereka baik. Ini adalah kerana urutan boleh membantu mewujudkan persekitaran kondusif pada tubuh anda untuk kehamilan. Penggunaan minyak dan teknik urutan tertentu boleh membantu melegakan ketegangan pada badan dan menenangkan wanita. Dengan melakukan urutan kesuburan, anda boleh meningkatkan peredaran darah pada kawasan rahim anda, mengurangkan tekanan fizikal dan mental, dan membantu membetulkan tahap hormon.

4 Jangan stres

Jika anda ingin hamil, elakkan perkara yang boleh membuatkan anda stres dan dapatkan rehat sebanyak mungkin.

5 Suplemen L-arginine

Pengambilan suplemen L-arginine diketahui dapat meningkatkan fungsi ovari wanita. Walau bagaimanapun, anda perlu mendapatkan nasihat doktor bagi memastikan pengambilan suplemen ini tidak menjejaskan fungsi ovari jika anda ada mendapatkan rawatan untuk keadaan seperti endometriosis, penyakit autoimmune atau jangkitan.

6 Bersenam untuk mendapatkan berat yang sihat

Ketahui indeks jisim tubuh (BMI) anda bagi mengetahui jika anda terlebih berat ataupun kurang berat badan. Ini kerana wanita yang terlebih berat badan dan kurang berat badan boleh mengalami masalah ketidakseimbangan hormon dan juga kitaran haid tidak teratur. Kajian juga menunjukkan bahawa diet, senaman, dan kehilangan berat badan boleh meningkatkan tahap AMH pada wanita yang terlebih berat badan.

Dengan memperbaiki tahap AMH anda boleh membantu anda meningkatkan peluang kehamilan dan jika anda memilih untuk melakukan rawatan IVF, peluang kehamilan juga akan jadi lebih cerah.

Anda mungkin berminat untuk membaca:

Persediaan Sebelum Melakukan Ujian AMH” data-url=”https://hellodoktor.com/ms/kehamilan/rancang-kehamilan/persediaan-sebelum-melakukan-ujian-amh/” data-nonce=”93b2722ad7″>Persediaan Sebelum Melakukan Ujian AMH

Simpanan Ovum dan Ujian AMH

Ambil Tahu Simpanan Ovari Bantu Wanita Rancang Kehamilan

Hello Health Group
 tidak memberikan nasihat, diagnosis atau rawatan perubatan.


Fibroid Rahim Itu Punca Komplikasi Kehamilan & Kemandulan? Adakah Ini Benar?

Kondisi fibroid rahim ini acap kali menyerang golongan wanita, tapi ia bukan bersifat kanser. Jadi, apa kesan fibroid dalam rahim?

Turut dikenali dengan panggilan
leiomyoma
 dan
myoma,
ia hanya berlaku pada wanita di dalam
lingkungan usia reproduktif
.

Simptomnya mungkin dialami oleh segelintir individu, namun ada juga yang mengalami kesakitan dan pendarahan berlebihan, atau kedua-duanya.

Ikuti kupasan ini untuk memahami kesan fibroid dalam rahim
terhadap kesihatan wanita
, terutama kehamilan dan kesuburan.

Untuk mendapatkan lebih banyak informasi tentang Kesihatan Wanita, anda boleh klik
di sini
.

Apa tanda fibroid rahim?

Sesetengah wanita tidak menderita sebarang simptom, namun buat mereka yang mengalaminya, gejala paling kerap berlaku merangkumi:

Pendarahan haid yang berat
atau menyakitkan

Anemia akibat pendarahan berat atau berpanjangan

Haid yang amat panjang

Kekembungan

Rasa sakit semasa melakukan hubungan seks

Sakit belakang atau bawah abdomen

Sembelit

Kerap mengeluarkan air kecil

Sukar mengosongkan pundi kencing

Fibroid mungkin dapat dirasakan semasa menjalani pemeriksaan pelvis.

Sekiranya doktor mengesyaki anda mempunyai pertumbuhan bukan kanser ini, mereka mungkin mengesyorkan ujian pencitraan seperti ultrabunyi, untuk mengesahkan sama ada ia
tumor fibroid atau yang lain
.

Kesan fibroid dalam rahim terhadap kehamilan

Sekiranya fibroid terbentuk semasa kehamilan, ia kadangkala berupaya memicu masalah dengan perkembangan bayi atau mengakibatkan kesulitan saat bersalin.

Wanita dengan masalah fibroid juga mungkin mengalami rasa sakit di abdomen ketika hamil, dan ini berisiko
membawa kepada kelahiran pramatang
.

Bagi kes ketumbuhan fibroid berukuran besar yang menyekat faraj pula, pembedahan
caesarean
 mungkin diperlukan.

Dalam kes yang jarang berlaku, fibroid mampu menyebabkan keguguran (gugur kehamilan semasa 23 minggu pertama).

Kajian yang dijalankan pada tahun 2010 menunjukkan, sebanyak 10% hingga 30% penghidap fibroid
mengalami komplikasi semasa kehamilan.

Penyelidik turut menyatakan, antara komplikasi yang paling kerap terjadi saat kehamilan adalah, kesakitan.

Hal ini paling kerap dilihat pada wanita dengan
fibroid yang bersaiz lebih
 dari 5 sentimeter, terutama mereka yang berada dalam 2 trimester terakhir.

Selain komplikasi di atas, antara masalah lain yang berisiko berlaku ketika kehamilan dan kelahiran adalah:

Fetal growth restriction
:
 Fibroid yang besar mampu menyekat pertumbuhan janin dek kekurangan ruang di dalam ovari.

Gangguan plasenta
:
 Ia berlaku ketika plasenta terasing dari dinding rahim akibat disekat oleh fibroid. Hal ini bakal mengurangkan oksigen dan nutrien penting.

Kedudukan bayi songsang
:
 Disebabkan bentuk rongga yang tidak normal, bayi mungkin tidak dapat diselaraskan untuk kelahiran normal (faraj).

Kesan fibroid dalam rahim terhadap kemandulan

Kemandulan (ketidakupayaan untuk hamil) boleh berlaku dalam kalangan penderita fibroid, lebih-lebih lagi yang berukuran besar.

Fibroid juga kadangkala mampu menjejaskan proses persenyawaan dengan mencegah telur daripada menempel pada lapisan rahim, atau
mencegah sperma untuk sampai
ke telur, tetapi kes sebegini jarang berlaku.

Pun begitu, majoriti wanita yang mempunyai fibroid masih
boleh hamil secara semula jadi
. Rawatan untuk membolehkan persenyawaan juga mungkin tidak diperlukan.

Walau bagaimanapun, dalam beberapa kes, kesan fibroid dalam rahim punyai
potensi untuk mempengaruhi kesuburan
 pesakit.

Sekiranya anda mempunyai fibroid
submucosal
 (fibroid yang tumbuh dari dinding otot ke rongga rahim), ia mungkin akan menyumbat tiub fallopio, meningkatkan risiko kemandulan atau keguguran.

Tiub fallopio berfungsi menghubungkan ovari (tempat telur dilepaskan) ke dalam rahim.

Walaupun fibroid boleh menyebabkan
kemandulan bagi sesetengah wanita
, namun faktor lain juga mungkin memainkan peranan.

Jika anda menghadapi kesulitan untuk mengandung, doktor mungkin akan cuba kenal pasti penyebab lain sebelum mengaitkan
masalah ini dengan fibroid
.

Akhir kata…

Benar, kesan fibroid dalam rahim berupaya mempengaruhi kesuburan anda. Ia juga boleh mempengaruhi kemampuan anda untuk mendapatkan cahaya mata.

Namun, kebanyakan
wanita tidak mengalami masalah
 berkaitan kesuburan atau komplikasi kehamilan akibat ketumbuhan ini.

Justeru, sekiranya anda
tergolong dalam penghidap fibroid
 dan ingin memulakan keluarga, berbincanglah dengan doktor mengenai pilihan rawatan dan risiko yang perlu diambil cakna.

Walaupun fibroid rahim tidak dapat dicegah, namun
gaya hidup sihat boleh menurunkan risiko
anda.

Begitu juga dengan mengekalkan berat badan sihat, ia dapat menurunkan risiko anda terhadap masalah kesuburan dan kehamilan berisiko tinggi.


Si Manja Susah Tidur Pada Waktu Malam? Mungkin Salah Satu Sebab Ini Puncanya

Setiap ibu bapa baharu, pastinya akan berdepan situasi tidak cukup tidur, lebih-lebih lagi apabila bayi berjaga malam. Tetapi adakah isu anak tak tidur malam ini sesuatu yang normal?

Ayuh fahami lebih lanjut mengenai situasi ini.

Untuk mendapatkan lebih banyak info tentang Keibubapaan, sila dapatkannya
di sini.

Bayi berjaga malam: Usia 0 hingga 3 bulan

Sememangnya
sebagai ibu bapa
, terutamanya bagi yang pertama kali bergelar
parent
, masalah anak tak tidur malam boleh menyebabkan timbulnya kegusaran di hati.

Namun hakikatnya, pada peringkat baru lahir, bayi masih dalam proses menyesuaikan diri dengan pola tidur biasa.

Bayi baru lahir
 biasanya tidur sekitar 14 hingga 17 jam dalam sehari dengan pecahan 8 hingga 9 jam pada waktu malam dan antara 7 hingga 9 jam di siang hari.

Menjelang usia 3 bulan, mereka memerlukan tidur antara 14 hingga 16 jam dalam jangka masa sehari.

Ia satu tempoh masa yang panjang, bukan? Tetapi kenapa terasa seperti sekejap?

Ini kerana
bayi akan bangun untuk menyusu
 tidak kira waktu siang mahupun malam dengan kerap.

Tidak dinafikan ia satu cabaran, namun situasi itu tidak akan berpanjangan dan akan berubah. Jadi mama papa sekalian, jangan berputus asa, okay?

Dipercayai terdapat 2 sebab mengapa lebih banyak bayi berjaga malam, iaitu:

Tidak mahu tidur semula

Bayi meragam
 setiap kali dibaringkan untuk tidur semula selepas berjaga.

Keadaan ini disebabkan bayi berasa lebih selamat untuk tidur meniarap, tetapi posisi tidur itu kerap dikaitkan dengan kejadian
sindrom kematian bayi secara tiba-tiba (SIDS)
.

Oleh itu, pakar lebih mengesyorkan agar bayi sentiasa ditidurkan dalam keadaan menelentang.

Tetapi sekiranya keadaan itu mengakibatkan bayi lebih sukar tidur dan akan meragam, berbincanglah dengan pakar pediatrik.

Mungkin mereka boleh melakukan pemeriksaan untuk menentukan jika terdapat sebarang mas
alah kesi
hatan yang menjadi punca anak tak tidur malam.

Dalam kebanyakan kes, si kecil hanya tidak suka ditidurkan secara menelentang dan jika itu situasinya, ada beberapa tip yang boleh anda cuba untuk mendorongnya tidur kembali.

Cara yang boleh dicuba adalah dengan
membedung bayi
 dan memberikannya
puting kosong
 pada
waktu ti
dur.

Keliru waktu, punca bayi berjaga malam

Biasanya kita akan melihat si kecil tidur sepanjang hari dan berjaga malam, bukan?

Cara nokturnal
bayi baru lahir
 ini biasanya akan berubah apabila mereka dapat menyesuaikan diri dengan kehidupan di luar rahim.

Tetapi ada beberapa perkara yang boleh anda lakukan untuk membantu bayi membezakan antara siang dan malam.

Ingin tahu bagaimana caranya?

Atasi masalah anak tak tidur malam

Antara cara untuk membantu si kecil adalah dengan mengehadkan waktu 3 jam bagi setiap
sesi tidur siang
 untuk mengelakkan bayi berjaga malam.

Anda juga boleh mewujudkan perbezaan ketara antara siang dan malam untuk menghindari tabiat anak tak tidur malam.

Contohnya seperti mengelakkan lampu menyala terlalu cerah dan tidak menghidupkan televisyen
ketika menyusu
 pada waktu malam.

Jangan terkejut, kerana ada sesetengah bayi mungkin tidak tahu cara untuk tidur.

Bahkan terdapat juga si manja yang sukar untuk tidur semula setelah terbangun pada waktu malam.

Untuk mengatasinya, terdapat beberapa kaedah yang boleh anda lakukan untuk membantu si kecil belajar tidur, termasuklah:

Tidak melakukan aktiviti yang memberikan rangsangan berlebihan hampir dengan waktu tidur

Mencipta rutin tidur, seperti mandi,
membaca buku
 dan menepuk sehingga mereka berasa mengantuk

Memainkan muzik lembut semasa bayi tampak mengantuk dan lali

Menawarkan objek peralihan yang boleh dibawa bayi ke tempat tidur. Ia mungkin selimut kecil atau
anak patung
. Tetapi elakkan daripada melakukan perkara ini sehinggalah anak cukup besar, iaitu sehingga bayi
boleh berguling dan duduk
. Tujuannya adalah untuk mengelakkan risiko mati lemas

Membawa bayi ke tempat tidur semasa mereka mengantuk, tetapi pastikan anak tidak tidur lagi

Memujuk si kecil apabila mereka berada dalam ketakutan

Untuk penyusuan
 pada waktu malam, pastikan bayi berada dalam keadaan selesa dan tenang. Anda disarankan untuk memberikan tepukan perlahan pada belakang badannya agar si manja lebih tenang. Elakkan daripada membawa si manja keluar daripada tempat tidur atau itu hanya akan membuatkan bayi berjaga malam!

Konsisten dengan rutin tidur dan juga tindak balas anda setiap hari. Hindari untuk melakukan perubahan jika tidak diperlukan

Baca juga:

Satu kebimbangan atau tidak jika bayi berjaga malam?

Beberapa perubahan pada corak tidur bayi adalah perkara biasa.

Perlu diingatkan bahawa jika terdapat perubahan sementara seperti
anak sakit
 atau melakukan perjalanan jauh, tidur akan menjadi lebih sukar untuk mereka.

Bagi mengelakkan bayi berjaga malam, sebaiknya anda melakukan rutin tidur yang sama untuk mendorong mereka tidur dengan lebih nyenyak sepanjang malam setiap hari.

Namun sekiranya terdapat kerisauan; catatkan tabiat tidur bayi, waktu tidur serta masa anak tak tidur malam.

Kongsikan maklumat itu dengan pakar pediatrik agar dapat ditentukan pasti sama ada tingkah laku anak adalah normal atau mungkin mencerminkan wujudnya
masalah tidur
.


Wanita, Anda Kena Cuba 13 Tip Ini Untuk Bantu Anda LAWAN Fibroid Rahim!

Disahkan mempunyai tanda fibroid dalam rahim pastinya mengembangkan rasa bimbang di hati. Bertenang, Hello Doktor akan kongsikan cara untuk melawan fibroid tersebut. Semoga bermanfaat!

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu tanda fibroid dalam rahim?

Fibroid adalah ketumbuhan abnormal
 dalam rahim
 yang dipanggil fibroid rahim, mioma dan leiomioma.

Ia bukan kanser mahupun boleh mengancam nyawa, namun ada kalanya menyebabkan komplikasi atau masalah kesihatan.

Fibroid – terhasil daripada otot dan tisu lain, terbentuk di dalam dan sekitar dinding rahim.

Saiznya mungkin sekecil biji benih atau lebih besar daripada bola tenis. Ia juga boleh muncul dalam jumlah yang banyak atau tunggal.

Kemunculan fibroid biasanya terjadi pada
pada usia menopaus
.

Ada sesetengah wanita tidak menyedari mereka mempunyai fibroid. Pun begitu terdapat juga yang mengalami simptom menyakitkan seperti
haid berat atau berpanjangan
, sakit pelvis, kerap kencing, sembelit dan sakit pinggang.

Selalunya cara untuk merawat tanda fibroid adalah melalui pengambilan ubatan atau pembedahan.

Namun dikatakan melakukan perubahan pada diet, bersenam dan mengawal tekanan dapat membantu mengatasi gejalanya.

Lawan tanda fibroid dalam rahim

Berikut antara perkara yang digalakkan untuk anda lakukan dan perlu dielakkan
 bagi mengatasi gejala fibroid
.

Lakukannya untuk melawan fibroid

1. Banyakkan pengambilan sayuran dan buah-buahan untuk cegah fibroid dalam rahim

Pengambilan banyak sayuran dan buah-buahan seperti brokoli dan kubis serta epal dan tomato dapat mengurangkan risiko mendapat fibroid.

Diet Mediterranean
 adalah salah satu cara terbaik untuk melakukannya. Dikatakan mengamalkan diet ini dengan kerap dapat membantu mengurangkan kecenderungan untuk mengembangkan fibroid.

2. Kawal tekanan darah

Dipercayai wujud hubungan yang kuat antara fibroid dan
tekanan darah tinggi
. Berbincanglah dengan doktor untuk mengetahui cara terbaik menguruskan tekanan darah.

3. Kawal tahap stres untuk cegah tanda fibroid

Walaupun banyak kajian masih perlu dilakukan untuk mengaitkan stres dan fibroid, namun tiada salahnya untuk mencuba
teknik relaksasi seperti yoga
, urutan dan tai chi bagi mengawal tekanan diri.

4. Berikan keselesaan pada diri

Jika
mengalami tempoh haid yang menyakitkan
 disebabkan fibroid
,
cuba berbaring dan tinggikan bahagian kaki dengan bantal.

Anda juga boleh mencuba berbaring mengiring dan membengkokkan lutut ke dada bagi menghilangkan tekanan daripada belakang tubuh.

5. Kurangkan berat untuk lawan fibroid dalam rahim

Masalah obesiti dan
berat badan berlebihan
 meningkatkan risiko fibroid, ini kerana sel-sel lemak menghasilkan lebih banyak estrogen .

Jadi mengurangkan berat badan dapat membantu mencegah atau melambatkan pertumbuhan fibroid.

6. Hadkan alkohol

Pengambilan alkohol
 boleh meningkatkan risiko untuk fibroid, kerana alkohol meningkatkan tahap hormon yang diperlukan untuk fibroid berkembang.

Alkohol juga boleh mencetuskan keradangan.

Sebaiknya elak atau hadkan pengambilan alkohol untuk membantu mengurangkan risiko anda.

Baca juga:

7. Pengambilan suplemen atasi tanda fibroid

Umumnya, pengambilan suplemen contohnya teh daun raspberi untuk menyokong kehamilan dan
merawat masalah seperti PMS
 tidak disyorkan untuk fibroid.

Ini kerana teh boleh mempunyai kesan seperti estrogen pada badan dan memburukkan lagi keadaan.

Sebelum pengambilan sebarang suplemen atau ubatan, berbincanglah dengan doktor untuk lebih kepastian.

8. Vitamin D

Ada cadangan menyatakan bahawa suplemen seperti vitamin D boleh membantu mengurangkan risiko untuk
mengembangkan fibroid dalam rahim
.

Bagi individu berkulit gelap atau tinggal di kawasan beriklim sejuk, anda mungkin mengalami kekurangan vitamin ini.

Disarankan untuk anda mengambil makanan bagi meningkatkan kandungan vitamin D seperti:

Kuning telur

Susu diperkaya (
fortified
), keju dan produk tenusu

Bijirin diperkaya

Jus oren diperkaya

Ikan berlemak seperti salmon, tuna dan makarel

Minyak ikan kod

9. Elakkan bahan kimia yang mengganggu hormon untuk lawan tanda fibroid

Bahan kimia semula jadi dan sintetik boleh menjejaskan keseimbangan endokrin tubuh dan
meningkatkan tahap estrogen
.

Bahan kimia tersebut boleh meresap ke dalam tubuh melalui kulit dan makanan.

Sebaiknya elakkan daripada bersentuhan dengan bahan kimia yang terdapat dalam:

Baja

Racun perosak

Plastik seperti BPA

Salutan tidak melekat pada alat memasak

Pewarna

Cat

Beberapa produk penjagaan diri

Hindarinya untuk melawan fibroid

1. Elakkan ambil makanan penyebab fibroid

Pengambilan makanan ini dikatakan boleh
memburukkan lagi fibroid anda
, jadi sebaiknya hindari atau kurangkan pengambilannya dalam diet harian.

2. Malas bersenam punca fibroid dalam rahim

Wanita yang bersenam sekurang-kurangnya 7 jam untuk seminggu dengan melakukan aktiviti seperti berlari, berjalan atau menari, mempunyai risiko paling rendah
 untuk mengembangkan fibroid
.

Bersenam juga membantu mengekalkan tekanan darah.

3. Gula berlebihan

Makanan manis dan karbohidrat ringkas boleh mencetuskan atau memburukkan fibroid rahim.

Makanan ini meningkatkan paras gula dalam darah sekali gus menyebabkan tubuh menghasilkan terlalu banyak insulin.

Jumlah insulin yang berlebihan ini boleh menyebabkan pertambahan berat dan meninggikan risiko
untuk mengembangkan fibroid
.

4. Merokok

Tabiat merokok
 boleh meningkatkan kesakitan haid kerana ia mengurangkan jumlah oksigen yang masuk ke bahagian pelvis.

Apa yang boleh disimpulkan adalah walaupun anda mungkin tidak dapat mencegah fibroid, namun pemakanan seimbang dan menjaga berat penting untuk kesihatan secara keseluruhan.

Berbincanglah dengan doktor jika mempunyai kebimbangan mengenai keadaan kesihatan diri.


5 Cara Mengurangkan Sakit Tekak

Sakit tekak berlaku sepanjang masa. Keadaan ini menyebabkan kesakitan, kegatalan dan iritasi tekak. Artikel ini akan mengajarkan anda bagaimana ingin menghilangkan sakit tekak.

Apa yang menyebabkan sakit tekak?

Sakit tekak boleh disebabkan oleh pencemaran, udara kering,

alahan
 atau penyakit seperti selsema, demam, cacar air atau demam campak.

Walaupun sakit tekak yang teruk memerlukan bantuan doktor, sakit tekak yang ringan boleh dirawat dengan beberapa remedi rumah seperti berikut.

Remedi rumah untuk menghilangkan sakit tekak

Akar manis (licorice root)

Campurkan akar manis dengan air untuk mendapatkan larutan kumur yang efektif. Herba ini boleh mengurangkan sakit tekak dan batuk selepas pembedahan.

Madu

Madu telah lama dikenali sebagai ejen penyembuhan termasuk sakit tekak. Anda boleh campurkan madu dengan teh atau menggunakannya langsung untuk melegakan sakit tekak anda dan juga mengurangkan batuk waktu malam.

Air garam

Sakit tekak boleh dirawat dengan berkumur air garam. Campurkan garam dengan air suam untuk mendapatkan ubat yang boleh mengurangkan sakit tekak, mengurangkan rembesan dan membunuh bakteria di dalam tekak. Berkumur dengan air garam setiap 3 jam untuk membersihkan tekak dan mengurangkan ketidakselesaan.

Pudina

Selain memberikan nafas yang segar, pudina juga boleh melegakan sakit tekak. Di samping itu, methol di dalam pudina boleh mengurangkan lendir dan batuk. Tambahan pulai, pudina mengandungi ciri-ciri anti-radang, anti-virus dan anti-bakteria yang membantu proses penyembuhan.

Teh chamomile

Teh chamomile teklah digunakan sebagai agen penyembuhan untuk sakit tekak sejak dahulu. Ia adalah antara salah satu herba tertua yang pernah digunakan untuk merawat keadaan kesihatan ini. Selain itu, teh chamomile boleh meningkatkan sistem imun, menjadikan badan lebih kuat melawan faktor-faktor yang menyebabkan sakit tekak.

Remedi untuk bayi dan kanak-kanak

Menambahkan kelembapan di dalam bilik mereka dengan menggunakan kabus sejuk atau mesin pelembap udara. Ia boleh mengurangkan kesakitan.

Jangan berikan madu kepada bayi atau kanak-kanak di bawah umur 1 tahun.

Pstikan anak anda kekal terhidrat dengan menggalakkan mereka untuk minum banyak air. Jangan berikan jus atau minuman lain yang mengandungi banyak sitrus.

Bagaimana ingin mengelakkan sakit tekak?

Jauhkan diri dari mereka yang mengalami penyakit berjangkit seperti selesema atau flu atau

cacar air.

Basuh tangan dengan kerap.

Elakkan makanan pedas dan merokok bagi mengelakkan keradangan.

Sentiasa dalam keadaan terhidrat.

Dapatkan bantuan perubatan jika sakit tekak tidak baik selepas beberapa hari rawatan di rumah.


Awas Ibu Ayah, 9 Perkara Ini Boleh Jadi Penyebab BUASIR Pada Si Kecil!

Buasir adalah keadaan yang sangat menyakitkan dan sering dialami oleh individu dewasa. Tetapi bolehkah keadaan ini terjadi kepada kanak-kanak? Jika ya, apakah mungkin penyebab buasir pada si kecil?

Ketahui jawapannya dalam penjelasan artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Masalah buasir

Buasir berlaku apabila urat di sekitar dubur dan di dalam rektum membengkak. Keadaan tersebut boleh menyebabkan ketidakselesaan, kesakitan, bahkan pendarahan.

Bukan sekadar itu, ia juga boleh menyebabkan wujudnya rasa malu sehingga
mengembangkan tekanan
 fizikal dan mental.

Jadi bagi menjawab persoalan sama ada masalah ini
boleh menjejaskan kanak-kanak
? Jawapannya adalah ya. Walaupun secara amnya buasir lebih kerap berlaku kepada individu dewasa, namun kanak-kanak tidak terkecuali.

Penyebab buasir pada kanak-kanak

Berikut antara punca biasa buasir terjadi dialami kanak-kanak:

1. Duduk di atas permukaan keras untuk jangka masa yang lama.

2. Jika kanak-kanak kerap duduk di tandas untuk jangka masa lebih daripada 10 minit, mereka lebih berisiko untuk mendapat buasir – kesan pengumpulan darah dan tekanan genangan (
stagnation
) di bahagian pelvis.

3. Sekiranya si kecil seakan memaksa najis keluar – ini boleh memberikan tekanan pada bahagian dubur dan memburukkan buasir.

4. Antara penyebab buasir pada kanak-kanak adalah diet pemakanan kurang serat. Bagi anak yang mengalami dehidrasi, wujud kemungkinan untuk berlaku sembelit – meningkatkan risiko untuk mendapat buasir.

5. Si kecil yang
kerap mengamuk
 dan menangis boleh mendapat buasir.

Ini kerana tangisan tanpa henti dan tekanan akan menyebabkan darah berkumpul ke arah pelvis dan meningkatkan tekanan
pada perutnya
. Darah ini mungkin bertakung pada kawasan rektum dan mengakibatkan buasir.

6. Jika ada ibu bapa dengan sejarah buasir, wujud kemungkinan untuk anak mendapat keadaan yang sama atas sebab keturunan.

Buasir kongenital boleh berlaku pada
minggu pertama bayi dilahirkan
. Nodul buasir ini menyucuk keluar semasa si kecil membuang air besar atau menangis – menyebabkan lebih banyak ketidakselesaan.

7. Pembentukan tumor dalam usus boleh mengakibatkan genangan darah punca buasir pada anak.

8. Usus besar yang dijangkiti boleh memburukkan kawasan rektum sekali gus menjadi penyebab buasir.

9. Kanak-kanak yang tidak aktif dan lebih banyak duduk, turut berisiko mengalami buasir.

Baca juga:

Penyebab buasir: Fahami simptomnya

Berikut pula antara gejala biasa buasir yang boleh berkembang pada kanak-kanak:

Pendarahan rektum,
gatal-gatal di kawasan dubur,
 dan rasa tidak selesa

Darah dalam usus juga merupakan tanda buasir – berlaku kesan saluran darah di bahagian dubur pecah. Ia juga boleh menunjukkan masalah kesihatan lain, lakukan pemeriksaan
dengan pakar pediatrik

Kehadiran buasir mengakibatkan rembesan bahan seperti lendir, sekali gus mengakibatkan kawasan sekitarnya sentiasa lembap – kesannya anak akan mengalami kegatalan atau kerengsaan di bahagian dubur

Anak mungkin mengelak untuk pergi ke
bilik air
 kerana tidak mahu mengalami kesakitan

Buasir luar akan kelihatan menonjol keluar daripada dubur

Rawatan buasir

Untuk merawat masalah buasir pada kanak-kanak, cara-cara di bawah boleh dicuba:

Mandi air suam 2-3 kali sehari boleh memberikan kelegaan pada bahagian tersebut. Tetapi elakkan daripada menggunakan sabun dan pastikan bahagian dubur dilap
selepas mandi

Jika bahagian dubur meradang atau rasa gatal, pek ais atau mampatan sejuk harus digunakan untuk memberikan kelegaan segera

Bersihkan bahagian dubur dengan air untuk memberikan kelegaan. Elakkan
penggunaan tisu tandas
 kerana ia boleh menyebabkan kerengsaan

Sekiranya keadaan terlalu menyakitkan, berikan ubat penahan sakit seperti acetaminophen

Sapukan krim buasir yang boleh dibeli di farmasi. Tetapi sebaiknya berbincang dengan doktor sebelum menggunakan sebarang ubat atau krim tanpa preskripsi untuk anak

Jika penyebab buasir adalah kerana sembelit, atasi masalah itu terlebih dahulu. Lakukan perubahan dalam
diet pemakanan anak
dengan memberikan lebih banyak makanan berserat seperti buah dan sayuran serta hidangan berasaskan bijirin

Pastikan pengambilan cecair harian anak
 mencukupi – sekurang-kurangnya 8-10 gelas air setiap hari

Galakkan anak untuk banyak bergerak dan menjalani
gaya hidup yang aktif
 seperti
bersukan atau berjoging

Jika anak gemar menahan keinginannya daripada berak, ia boleh menjadi habit dan meningkatkan tekanan pada kawasan dubur dan risiko buasir. Sarankan anak untuk segera ke tandas jika wujud keinginan untuk membuang air besar

Mencegah penyebab buasir kanak-kanak

Ingin mencegah buasir daripada berkembang? Lakukan perkara ini:

Sarankan
anak bersenam
 setiap hari

Makan makanan tinggi kandungan serat

Kekal terhidrat

Pilih tandas cangkung
 bagi memudahkan proses membuang air besar

Sememangnya masalah buasir lebih cenderung terjadi kepada individu dewasa tetapi si kecil anda masih tetap berisiko mengalaminya.

Mengamalkan diet yang sihat dan gaya kehidupan aktif amat penting untuk menghindari keadaan ini daripada dialami anak.

Jika si kecil mula menunjukkan sebarang simptom buasir, lakukan pemeriksaan doktor untuk mendapatkan lebih kepastian. Jangan teragak-agak untuk mengikut naluri keibubapaan anda.


Pertama Kali Berpuasa Masa Hamil? Ini 5 Resipi Agar Ibu Bertenaga Sepanjang Ramadan!

Apakah menu diet ibu mengandung ketika berpuasa yang enak untuk dinikmati ya? Kalau ingin mendapatkan idea dan juga resipi, teruskan pembacaan anda.

Untuk mendapatkan lebih banyak info tentang Pemakanan Sihat, sila dapatkannya
di sini.

Selamat ke ibu hamil berpuasa?

Sebelum kita terus bercakap mengenai menu diet ibu mengandung ketika berpuasa, biasanya akan wujud persoalan selamat ke
wanita hamil
 menjalani ibadah bulan Ramadan ini?

Umumnya dalam Islam, bagi seorang wanita berbadan dua yang berada dalam keadaan fizikal baik dan percaya dapat berpuasa tanpa ada rasa bimbang terhadap kesihatan diri dan bayi, maka mereka harus melakukannya.

Namun jika sebaliknya, di mana ada rasa bimbang tentang kesihatan diri atau
bayi dalam kandungan
, ia alasan yang sah untuk mereka berbuka puasa jika mahu.

Pun begitu, ramai wanita memilih untuk terus berpuasa semasa mengandung dan dapat melakukannya tanpa sebarang kesan buruk.

Walau apa pun, cara terbaik adalah untuk berunding dengan doktor terlebih dahulu sebelum memutuskan sama ada untuk berpuasa atau sebaliknya.

Ini kerana mereka adalah individu yang dapat menentukan keadaan diri anda dan kemungkinan risiko kesihatan anda mahupun bayi.

Petua berpuasa dengan selamat semasa hamil

Hello Doktor akan kongsikan 5 resipi dan menu diet ibu mengandung yang pastinya akan membuka selera anda.

Tetapi jika ingin berpuasa, anda juga harus mengetahui cara untuk memastikan ibadah tersebut dapat dilakukan dengan selamat. Ini tipnya:

Bersahur

Tidak bersahur akan menyebabkan anda berasa lesu sepanjang hari kerana kekurangan tenaga.

Kekal terhidrat

Minum air secukupnya
 semasa sahur dan berbuka untuk memastikan diri terhidrat. Buah-buahan dan sayuran tinggi kandungan air juga membantu.

Diet seimbang

Menu diet ibu mengandung
haruslah mempunyai nutrien mencukupi
 seperti karbohidrat, protein, vitamin dan serat.

Kawal saiz hidangan

Makan sebanyak yang diperlukan untuk berasa kenyang tetapi jangan berlebihan bagi mencegah
penambahan berat badan
 atau ketidakselesaan.

Kekal aktif

Melakukan senaman sederhana
 dapat membantu mengekalkan tahap tenaga seperti berjalan pantas atau yoga.

Menu diet ibu mengandung ketika berpuasa

Berikut antara beberapa resipi menyelerakan yang boleh dicuba ibu hamil berpuasa dan juga seisi keluarga:

Jus susu kurma

Bahan-bahan:

7 biji
buah kurma
 – dibuang bijinya (untuk 1 hidangan)

Air mineral secukupnya

Susu UHT (boleh juga guna susu kambing). Tidak digalakkan menggunakan susu serbuk atau susu pekat manis

Cara-cara penyediaan:

Rendam kurma yang sudah dibuang biji di dalam air mineral hingga menutup permukaan kurma semalaman. Anda boleh letak di dalam peti ais jika mahu sejuk.

Ketika waktu sahur
, tuang kurma yang sudah direndam berserta air rendamannya. Tambahkan susu UHT secukupnya.

Kisar semuanya hingga halus.

Minum selepas selesai makan sahur.

Baca juga:

Bagaimana pula menu diet ibu mengandung untuk berbuka puasa?

Ayam sos lemon madu

Bahan-bahan:

500 gram isi dada ayam 500g (potong ikut suka)

Tepung serbaguna (secukupnya)

Telur sebiji (kacau)

4
sudu besar madu

2 biji lemon – diambil jusnya

Minyak masak

Cara-cara memasak:

Celupkan ayam dengan telur kemudian gaulkan atas tepung sehingga rata.

Panaskan minyak, goreng hingga garing, angkat dan ketepikan.

Untuk sos, campurkan madu dan jus lemon, kacau sebati dan masukkan ayam, gaul rata.

Hias dengan hirisan lemon dan daun sup.

Menu diet ibu mengandung #Sup ikan merah

Bahan-bahan:

Ikan merah

4 ulas bawang merah – dihiris

2 ulas bawang putih – dihiris

Sedikit halia – dihiris

Kayu manis
, bunga lawang dan pelaga

Biji lada hitam – ditumbuk

Sup bunjut ikan

Daun sup

Bawang goreng

Garam

Air

Cara-cara memasak:

Didihkan air secukupnya bersama sup bunjut ikan, bawang merah, bawang putih, halia yang dihiris, kayu manis, bunga lawang dan pelaga.

Biarkan air menggelegak sebelum dimasukkan ikan.

Akhirnya masukkan lada hitam dan garam secukupnya.

Taburkan daun sup dan bawang goreng. Tutup api dan sedia dihidangkan.

Menu diet ibu mengandung, udang goreng
butter
 telur masin

Bahan-bahan:

500 gm udang

½ sudu kecil garam

½ sudu kecil serbuk kunyit

Minyak

3-5 sudu besar mentega

6 ulas bawang putih – dicincang

15 biji cili padi – dihiris serong

4 tangkai daun kari

2 biji
telur masin
 – direbus & dihancurkan

2 sudu kecil gula

10 sudu besar susu cair/susu segar

1 sudu kecil tepung jagung

Minyak masak

Cara-cara memasak:

Udang dibersihkan dan digaul dengan garam dan serbuk kunyit. Panaskan minyak dan goreng sekejap sehingga udang berubah warna. Angkat dan ketepikan (buangkan semua lebihan minyak).

Panaskan kuali, masukkan
butter
, tumis bawang putih, daun kari dan cili padi hingga wangi dan masukkan telur masin yang dihancurkan tadi.

Kemudian masukkan susu segar dan gula. Tidak perlu letak garam sebab sudah ada rasa masin dari telur masin.

Kacau rata dan masukkan udang. Kacau lagi. Masukkan bancuhan tepung jagung dengan air untuk memekatkan kuahnya. Masak seketika, kemudian bolehlah dihidangkan.

Daging masak black pepper

Bahan-bahan:

500g daging (bahagian batang pinang)

4 ulas bawang putih – dihiris

2 sudu besar sos tiram

Kicap manis

1 sudu kecil lada hitam – ditumbuk kasar

2 tangkai cili merah – dihiris kasar

1 ulas bawang besar holland – dihiris

2 sudu kecil tepung jagung

Daun bawang

Minyak masak

Cara-cara memasak:

Panaskan 2 senduk minyak, goreng daging selama 3-4 minit. Angkat dan asingkan.

Kurangkan sedikit minyak tadi kepada angggaran ½ senduk minyak, tumis
bawang putih
 dan masukkan lada hitam.

Masukkan kicap dan serbuk lada hitam, kacau sebentar dam masukkan daging.

Masak menggunakan api besar dan kerapkan mengacau bahan dalam kuali.

Kemudian tambah bancuhan tepung jagung dan bawang besar. Apabila kuah menjadi pekat, padam api dan hidangkan. Hiaskan dengan taburan daun bawang.

Tip tambahan untuk mendapatkan daging yang lembut, pastikan ia tidak dimasak terlalu lama di atas api besar.

Selamat mencuba!


Kerap Sakit Belakang Selepas Bersalin? Nah, Ini Cara Berkesan Untuk Pulihkan Kesakitan Anda!

Menurut kajian yang dilakukan oleh Alan M. Levine, profesor klinikal pembedahan ortopedik di University of Maryland, terdapat 10 tips bagi mencegah masalah sakit belakang
selepas bersalin
dalam kalangan ibu baharu.

Baca lebih lanjut tentang Penjagaan Ibu
di sini.

10 Cara elak sakit belakang selepas bersalin

1 Bersenam.

Mulakan senaman selepas bersalin bagi memulihkan abdomen dan otot belakang. Anda boleh bermula dengan 10 minit senaman regangan di atas lantai pada setiap hari bagi memulihkan fleksibiliti bahagian belakang badan dan pinggul.

Walau bagaimanapun, dapatkan konsultasi daripada doktor dahulu sebelum memulakan sebarang senaman. Bagi ibu yang bersalin secara pembedahan, disarankan untuk memulakan senaman selepas enam minggu bersalin, dengan konsultasi daripada doktor.

2 Kembalikan kelangsingan badan.

Ya, ibu baru bersalin memang tidak digalakkan untuk berdiet. Namun, ini bukan tentang ‘diet’ yang anda fikirkan. Bagi mengelakkan masalah sakit belakang selepas bersalin, cuba untuk mendapatkan semula berat normal anda seperti sebelum hamil dalam tempoh enam minggu
selepas melahirkan bayi.

3 Cara elak sakit belakang selepas bersalin – Cara mengambil bayi.

Elak daripada meregangkan lengan anda semasa ingin mengambil bayi. Sebaliknya, anda boleh cuba membawa bayi dekat dengan dada anda sebelum mengangkatnya. Elakkan juga daripada memusingkan tubuh anda.

4 Semasa menunduk untuk mengangkat bayi.

Jika anda ingin mengangkat bayi anda dari lantai, bengkokkan lutut anda dahulu, dan bukannya dengan membengkokkan pingang. Cangkung dahulu dan dekatkan otot perut anda serta angkat menggunakan
kekuatan otot kaki anda.

5 Masa makan bayi.

Jika anda ingin mengangkat bayi anda keluar daripada kerusi makannya atau meletakkan bayi di dalam kerusi makan, tanggalkan atau ketepikan dahulu dulang atau meja pada kerusi makan bayi.

6 Waktu di buaian atau katil.

Semasa ingin mengangkat bayi dari buaian ataupun katil bayi, elakkan daripada mengangkat si manja. Sebaliknya, tarik bayi anda mendekati anda sebelum mendukungnya.

7 Anduh bayi.

Jika anda ingin memakai pengendong ataupun anduh bayi, pasangkan anduh di hadapan badan anda. Bukannya mengendong dengan cara meletakkan anduh bayi di belakang badan.

8 Cara elak sakit belakang selepas bersalin – Posisi dukung

Selalunya kita akan lihat ibu-ibu gemar
mendukung bayi
mereka dengan meletakkan di bahagian pinggul. Jika anda mengikut cara ini, anda akan hanya menyebabkan bebanan di bahagian otot belakang badan anda. Jadi, tukar posisi mengendong bayi anda.

9 Penyusuan.

Posisi penyusuan yang salah turut menjadi punca ibu mendapat sakit belakang. Bagi mengelakkannya, bawa bayi anda ke arah payudara semasa
sesi penyusuan.

Elakkan daripada badan anda membongkok ke arah bayi. Anda juga boleh menggunakan kerusi tegak semasa proses penyusuan berbanding memilih sofa lembut.

10 Pilihan kenderaan.

Kenderaan juga memainkan peranan dalam mengelakkan sakit belakang badan. Lebih baik jika anda menggunakan kereta empat pintu berbanding kereta dua pintu.

Hal ini adalah supaya anda mudah meletakkan bayi anda di dalam
kerusi keselamatan bayi
. Semasa ingin meletakkan bayi, pastikan anda memasukkan badan anda ke dalam kereta dan dengan menggunakan otot lengan, anda dudukkan bayi anda di dalam kerusi.

Elakkan daripada melutut di bahagian tempat duduk belakang kemudian meletakkan bayi pada kerusi keselamatan.


Mengapa Wanita Mengerang Semasa Berhubungan Badan? Ia Bukan Sekadar Tanda Klimaks!

Ramai orang yang percaya bahawa mengerang semasa berhubungan intim adalah disebabkan oleh kesakitan yang dirasai semasa penetrasi dilakukan.

Jadi, adakah seks itu sesuatu yang menyakitkan?

Tidak, projek asmara yang kalian lakukan itu sebenarnya bukan sakit cuma kurang selesa.

Jika ada yang merasai sakit berlebihan semasa seks, sila berjumpa doktor untuk mendapatkan diagnosis!

Oleh itu, apa sebab sebenar individu mengerang semasa berhubungan intim?

Jom sama-sama kita ikuti artikel ini untuk mengetahui jawapannya dengan lebih mendalam lagi.

Baca lebih lanjut tentang Kesihatan Seksual
di sini.

Apa yang anda perlu faham tentang mengerang?

Sebelum pergi lebih lanjut, wajarlah untuk kalian tahu maksud perkataan ini terlebih dahulu.

Buat anda yang belum tahu, mengerang adalah suara yang dikeluarkan seakan jeritan atau desahan ketika
melakukan onani atau hubungan seks bersama pasangan
.

Mungkin ramai yang percaya bahawa hanya wanita yang akan melakukannya.

Pun begitu, jangan terkejut jika lelaki juga ada yang mengerang semasa beraksi di ranjang.

Ini kerana ia adalah sesuatu yang normal untuk dilakukan ketika individu terutamanya wanita terangsang semasa berasmaradana dengan pasangan tercinta. Namun, apakah sebabnya?

Apa sebab wanita mengerang semasa berhubungan intim?

Menurut sebuah kajian yang diterbitkan dalam Archives of Sexual Behavior, ia adalah berkaitan dengan kenikmatan semasa bersenggama itu.

Seramai 71 wanita berusia 18 hingga 48 tahun telah disoal selidik oleh pengkaji untuk mendapatkan jawapan bagi menjawab persoalan ini.

Didapati bahawa majoriti wanita daripada jumlah tersebut mengatakan mereka akan mengerang secara automatik setiap kali berada dalam fasa orgasma ketika bersenggama.

Sebanyak 66% wanita daripada jumlah tersebut mengatakan mereka akan mengerang untuk membuat pasangan agar lebih cepat mencapai klimaks.

Manakala 87% wanita daripada jumlah tersebut pula menyatakan bahawa mereka akan mengerang untuk membuat pasangan lebih yakin dengan kemampuan seksualnya.

Dalam erti kata yang lebih mudah, wanita akan mengerang semasa berhubungan intim ekoran
 tindak balas semula jadi ketika mahu mencapai orgasma.

Atau mungkin ia sengaja dilakukan untuk merangsang atau memberi keyakinan kepada pasangan.

Jadi, ia bukan disebabkan oleh rasa sakit?

Sebenarnya, penyataan ini juga mungkin ada benarnya. Kadangkala, ada wanita yang mengerang semasa berasmaradana dengan pasangan disebabkan oleh rasa sakit.

Rasa sakit ini akan dialami terutamanya pada kawasan faraj ketika proses penetrasi zakar.

Namun, ia bukanlah terlalu teruk. Ia sekadar rasa pedih atau rengsa sama seperti rasa ketika kulit melecet.

Pun begitu, anda perlu tahu bahawa rasa ‘sakit’ inilah sebenarnya yang membuat seorang wanita itu terangsang atau
turn on ketika melakukan hubungan intim dengan pasangan
.

Disebabkan itu, mereka akan mengerang serentak dengan dayungan encik suami.

Konklusinya, ia adalah normal

Akhir kata, anda tidak perlu bimbang jika anda juga adalah salah seorang wanita yang mengerang semasa berhubungan badan.

Ini kerana ia adalah tanda anda sedang bahagia dengan aktiviti di kamar tidur bersama pasangan.

Selain itu, ia juga mungkin disebabkan oleh beberapa faktor yang lain seperti yang telah dinyatakan dalam artikel.

Pun begitu, mengerang akibat seks yang terlalu sakit mungkin merupakan tanda anda mempunyai kondisi yang lain.

Oleh itu, sila dapatkan bantuan dan rawatan doktor untuk lebih kesahihan!


Anak Sering Buat Perangai Berulang-Ulang, Adakah Itu Tanda Autisme? Apa Beza Autisme Dan ADHD?

Sebagai ibu bapa, adakah anda peka dengan tanda autisme? atau perkembangan anak yang tidak normal seperti kanak-kanak lain?

Setiap ibu bapa pasti mahukan anak yang sihat dan cerdas. Untuk mencapai matlamat ini, penjagaan rapi diberikan dari sudut kesihatan dan pemakanan mereka.

Di sebalik tubuh badan yang sihat, aspek pembelajaran juga menjadi salah satu fokus utama ibu bapa dalam membesarkan anak-anak.

Oleh itu, selain masalah fizikal,
simptom masalah kognitif dan pembelajaran anak-anak turut diberikan perhatian oleh golongan ibu bapa.

Sebut sahaja tentang masalah pembelajaran dan perkembangan kognitif anak-anak, tentu sekali penyakit seperti autisme akan bermain di fikiran.

Salah satu simptom utama atau tanda autisme adalah tingkah laku berulang-ulang. Namun, adakah simptom ini khususnya untuk autisme sahaja?

Memahami apa itu autisme

Autisme, atau lebih tepat lagi gangguan spektrum autisme (ASD), adalah sejenis penyakit neuro-perkembangan yang mempengaruhi aspek pembelajaran, interaksi sosial (lisan dan bukan lisan) dan tingkah laku seseorang.

 Terma ‘spektrum’ bermakna terdapat
pelbagai tahap keterukan dan juga jenis diagnosis autisme yang berbeza
.

Gejala atau perubahan yang menunjuk ke arah ASD sudah boleh mula dilihat
seawal usia 2 hingga 3 tahun.

Menggunakan MHCAT (Mental Health Computerized Adaptive Testing), satu kajian dalam kalangan kanak-kanak berusia 18 hingga 36 bulan di klinik kesihatan Ibu & Anak-Anak Kementerian Kesihatan Malaysia mendapati insiden ASD di Malaysia berada sekitar 1.6 dalam 1000 kanak-kanak.

Kajian juga mendapati kebarangkalian ASD adalah sebanyak 4 hingga 5 kali ganda lebih tinggi dalam kalangan lelaki berbanding perempuan.

Punca sebenar ASD masih tidak dapat dipastikan.

Namun yang demikian, terdapat beberapa faktor risiko yang dapat meningkatkan kemungkinan untuk ASD berlaku.

Antaranya adalah usia ibu dan bapa yang meningkat, masalah lahir pramatang (< 33 minggu), sejarah autisme dalam keluarga, masalah perkembangan otak disebabkan faktor genetik, masalah kesihatan semasa mengandung atau masalah ketika proses bersalin.

Apakah tanda autisme pada anak?

Antara gejala lazim dan tanda autisme untuk ASD adalah:

Hubungan mata yang terhad atau tidak wujud ketika berinteraksi

Tidak boleh berkawan atau tidak bermain dengan orang lain

Kesukaran dalam memahami isyarat sosial atau bukan lisan

Tingkah laku berulang-ulang

Bermain dalam dunia sendiri dan tidak melihat perkara yang ditunjukkan kepada mereka

Perbualan satu pihak

Mengulang percakapan mengenai perkara yang sama

Tidak main olok-olok

Mengibas-gibaskan tangan

Suka memutar objek

Tidak suka akan perubahan

Suka menyusun objek

Autisme, ADHD dan OCD: Apa bezanya?

Mungkin ramai ibu bapa perasan terdapat banyak persamaan antara simptom ASD dan juga
Attention Deficit Hyperactivity Disorder
 (ADHD).

Namun yang demikian, terdapat perbezaan utama yang dapat membantu membezakan kedua-dua keadaan ini.

Dari segi perhatian, penghidap ASD
sukar untuk memberikan perhatian
 kepada sesuatu yang mereka tidak gemari.

Penghidap ADHD pula akan tidak gemar atau tidak memberi perhatian kepada sesuatu yang memerlukan fokus.

Dari sudut komunikasi pula, walaupun kedua-dua keadaan akan menyebabkan kanak-kanak tersebut mengalami masalah dalam berinteraksi, penghidap ASD akan tampak lebih terhad keupayaan sosial mereka.

Mereka kurang kesedaran sosial di persekitaran mereka dan terhad berkomunikasi lisan dan bukan lisan
 (hubungan mata dan sebagainya).

Lakukan perkara berulang-ulang, adakah ia tanda autisme?

Satu lagi perbezaan penting adalah penghidap ASD gemar melakukan sesuatu, khususnya sesuatu yang mereka suka, berulang-ulang kali.

Namun, penghidap ADHD tidak gemar akan perkara rutin khususnya untuk jangka lama.

Untuk tanda autisme tingkah laku berulang-ulang, mungkin ramai yang akan perasan bahawa ia mirip gejala penyakit
Obsessive Compulsive Disorder
 (OCD). Ia adalah satu pemerhatian yang bagus.

 Secara asasnya, seseorang yang menghidap ASD berupaya untuk mendapat tingkah laku obsesisif dan kompulsif yang berulang-ulang, persis gejala dalam penyakit OCD.

Namun yang demikian, keterukan simptom obsesif dan kompulsif ini adalah jauh lebih teruk dalam OCD berbanding ASD.

Jenis obsesif dan kompulsif dalam kalangan penghidap OCD juga adalah lebih rumit berbanding penghidap ASD.

Tambahan lagi, penghidap OCD tidak
mempunyai gangguan bahasa dan komunikasi seperti yang dialami oleh penghidap ASD.

Untuk pencerahan lebih lanjut, dapatkan maklumat yang tepat daripada doktor anda.


Posisi Bersalin Terkangkang, Litotomi Boleh Sebabkan 5 Komplikasi Ini, Bakal Ibu WAJIB Tahu!

Antara posisi bersalin yang paling biasa semasa proses melahirkan anak melalui faraj adalah kedudukan litotomi. Tetapi hakikatnya terdapat beberapa risiko dan komplikasi yang boleh dialami bakal ibu.

Teruskan membaca artikel ini untuk mengetahui lebih lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini.

Posisi bersalin dengan kedudukan litotomi

Kedudukan litotomi adalah di mana bakal ibu perlu berb
aring
secara terlentang
 dan lutut dibengkokkan serta bahagian paha dibuka.

Selain menjadi pilihan semasa
proses kelahiran bayi
, kedudukan mengangkang ini juga turut digunakan semasa pembedahan melibatkan bahagian pelvis.

Dalam posisi ini,
wanita hamil
 yang
bakal bersalin mesti berbaring di atas katil dan menggantung betisnya pada sokongan yang biasanya diletakkan di atas katil obstetrik.

Kebanyakan doktor mungkin akan mengesyorkan kedudukan litotomi kerana ia membolehkan mereka mendapat akses mudah kepada ibu dan bayi yang bakal dilahirkan.

Terdapat beberapa kebaikan kedudukan litotomi bagi ibu bersalin seperti:

Jarak untuk janin keluar lebih pendek, sekali gus memudahkan proses bersalin

Bekalan oksigen kepada ibu
ketika menolak/meneran
 juga dapat berlaku secara optimum

Risiko melahirkan anak dengan kedudukan litotomi

Kedudukan Litotomi

Walaupun biasa digunakan, tetapi beberapa kajian mendedahkan ada risiko jika kedudukan litotomi dilakukan.

Antaranya, kajian yang dilakukan pada 2016 bertajuk
 Comparative Study on The Influence of Three Delivery Positions on Pain Intensity During the Second Stage of Labor
.

Hasil penyelidikan menyatakan kedudukan litotomi boleh menurunkan tek
anan dar
ah yang boleh
menyebabkan kontraksi
lebih menyakitkan.

Malah kedudukan litotomi juga dikaitkan dengan peningkatan risiko beberapa komplikasi, antaranya:

1. Meningkatkan faktor risiko kecederaan saraf periferi dengan posisi bersalin litotomi

Kecederaan saraf periferal telah dilaporkan sel
epas pembed
ahan dalam kedudukan litotomi. Kecederaan pada saraf ini sememangnya salah satu risiko yang paling biasa.

Gejala termasuk kelemahan motor yang dirasakan pada buku lali, termasuk kesukaran untuk membengkokkan
(eversion)
 buku lali, dan menggerakkan
tapak kaki
 ke hadapan atau ke atas (
dorsiflexion
).

Oleh itu, apabila mengambil kedudukan ini adalah penting untuk mengelakkan lenturan yang melampau atau membuka kaki terlalu luas.

Juga pastikan kedudukan yang betul, termasuk pada saraf periferi yang terdedah serta elakkan tekanan yang tidak perlu pada pinggul dan lutut anda.

2. Mempunyai sindrom petak akut

Sindrom petak akut (ACS,
acute compartment syndrome
) berlaku apabila tekanan terkumpul pada bahagian tertentu badan anda.

Peningkatan tekanan ini boleh
mengganggu aliran darah
 sehingga menjejaskan fungsi tisu sekeliling.

Kedudukan litotomi meningkatkan risiko ACS kerana ia memerlukan kaki dinaikkan melebihi paras jantung untuk jangka masa yang lama.

Risiko mendapat sindrom ini adalah lebih tinggi jika
proses kelahiran
 berlangsung untuk tempoh lebih daripada empat jam.

Biasanya untuk mengelakkan ini, pakar bedah akan menurunkan kaki anda dengan berhati-hati setiap dua jam.

Dalam kes ini, jenis sokongan kaki yang digunakan juga boleh memainkan peranan dalam meningkatkan atau mengurangkan tekanan ACS.

Pendakap betis yang berbentuk seperti but boleh meningkatkan tekanan pada otot, manakala pendakap pergelangan kaki boleh mengurangkannya.

3. Episiotomi

Kedudukan litotomi juga dipercayai meningkatkan kemungkinan untuk bakal ibu memerlukan episiotomi – pemotongan tisu antara faraj dan dubur (turut dikenali sebagai perineum) yang dilakukan ketika proses kelahiran normal dan
akan dijahit
 – bagi memudahkan proses melahirkan anak.

Ada kajian juga mendapati risiko koyakan perineum adalah lebih tinggi dalam kedudukan litotomi.

Selain itu ada penyelidikan yang mengaitkan posisi litotomi dengan peningkatan risiko kecederaan pada perineum jika dibandingkan dengan kedudukan mencangkung berbaring mengiring (
squatting lying on your side
).

Risiko posisi bersalin litotomi #4. Kaedah pembedahan

Terdapat penyelidikan yang membandingkan proses bersalin dengan kedudukan litotomi dan
posisi mencangkung.

Ia menunjukkan wanita yang beranak dalam posisi litotomi adalah lebih berkemungkinan perlu melalui
kaedah pembedahan caesarean
 atau bantuan forsep untuk mengeluarkan bayi.

5. Kecederaan sfinkter kesan posisi bersalin litotomi

Kedudukan litotomi juga meningkatkan risiko wanita mengalami kecederaan sfinkter akibat peningkatan yang mungkin berkekalan seperti:

Inkontinen najis

Kesakitan

Ketidakselesaan

Disfungsi seksual

Baca juga:

Kesimpulan

Perlu diingatkan bahawa melahirkan anak adalah satu proses kompleks dengan pelbagai risiko dan komplikasi yang berpotensi untuk berlaku, tanpa mengira posisi bersalin yang digunakan.

Dalam sesetengah kes, kedudukan litotomi mungkin merupakan pilihan posisi yang paling selamat kerana kedudukan bayi dalam saluran kelahiran.

Semasa
tempoh kehamilan
, berbincanglah dengan doktor tentang kemungkinan posisi yang mungkin anda akan lakukan semasa proses kelahiran nanti.

Mereka pasti dapat membantu dalam memilih posisi bersalin yang terbaik tanpa mengabaikan aspek keselamatan untuk anda dan
bayi dalam kandungan
.

Sekiranya wujud sebarang keraguan atau kebimbangan yang bermain difikiran melibatkan proses kelahiran anak nanti, usah malu untuk berunding dengan doktor, terutamanya jika anda akan
bersalin di hospital.


Apakah Punca Kematian di Malaysia?

Pada tahun 2016, sebanyak 162,201 kematian telah dilaporkan di Malaysia. Ia menunjukkan peningkatan sebanyak 4.1 peratus daripada tahun 2015 (155,786). Bilangan kematian yang disahkan secara perubatan pula adalah sebanyak 85,637 (52.8%) pada tahun 2016 berbanding 80,691 (51.8%) pada tahun 2015.

Daripada keseluruhan jumlah tersebut, apakah yang menjadi punca kematian di Malaysia?

1. Penyakit jantung iskemik

Penyakit jantung iskemik atau
ischaemic heart disease
menggungguli tangga pertama dalam kalangan punca kematian di Malaysia. Malah, pola yang sama juga didapati di peringkat global. Penyakit jantung iskemik adalah disebabkan oleh pembuluh darah yang membekalkan darah dan oksigen kepada sel-sel jantung menjadi sempit dan tersumbat.

Sel-sel yang tidak menerima oksigen akan terganggu fungsinya dan berkemungkinan mati. Jika banyak sel-sel jantung mati, ia mungkin akan membawa kepada kegagalan jantung.

Salah satu punca peningkatakan penyakit ini di peringkat global adalah kerana gaya hidup masyarakat pada hari ini. Pemakanan yang kurang sihat (tinggi lemak dan kolesterol, rendah serat) serta kehidupan sedentari (tidak aktif secara fizikal) menjadi penyumbang kepada masalah ini. Orang lelaki lebih banyak terkesan berbanding wanita.

2. Jangkitan paru-paru (pneumonia)

Penumonia boleh disebabkan oleh virus, bakteria atau kulat. Antara agen utama menyebabkan jangkitan ini adalah haemophillus influenza B (Hib) dan streptococcal pneumoniae. Kedua-duanya mempunyai vaksin yang boleh diambil untuk mencegah jangkitan.

Selain itu, ia juga kerap berlaku dalam kalangan mereka yang kurang bergerak disebabkan hilang upaya (contohnya strok), sistem ketahanan badan lemah (seperti kencing manis) atau mengalami banyak penyakit kronik.

3. Penyakit serebrovaskular (strok)

Ini adalah sejenis penyakit yang menjejaskan pembuluh darah di dalam otak. Apa yang berlaku adalah sama seperti penyakit jantung iskemik tetapi ia berlaku di dalam otak. Sel-sel otak yang tidak menerima bekalan darah dan oksigen yang mencukupi akan terjejas dan mati menyebabkan serangan strok.

Pesakit boleh mati langsung disebabkan oleh strok atau hidup dalam keadaan kurang upaya sehingga terdedah kepada risiko keadaan kesihatan lain seperti pneumonia, embolisme (darah beku) dan penyakit mental.

4. Kemalangan jalan raya

Pada tahun 2016, sebanyak 4,640 kematian disebabkan kemalangan jalan raya telah dilaporkan. Ini bermakna, lebih kurang 12 kematian berlaku disebabkan kemalangan jalan raya sehari.

5. Kanser trakea, bronkus dan paru-paru

Kanser yang melibatkan saluran pernafasan adalah paling kerap berlaku di Malaysia. Punca utamanya adalah merokok dan kes dalam kalangan lelaki adalah jauh lebih banyak berbanding wanita.


Nak Tahu Anda Sihat Atau Tidak? Periksa Warna Lidah Masing-masing!

Cuba anda perhatikan warna lidah anda ketika
memberus gigi
. Apa agaknya warna pada lidah anda sekarang ya? Adakah lidah berwarna putih, merah jambu, ataupun merah pekat?

Tahukah anda, warna pada lidah boleh jadi petanda aras kepada kesihatan anda?

Cuba ikuti artikel kami di bawah dan periksa warna pada lidah anda sekarang!

Cuba periksa warna lidah anda, adakah anda tergolong dalam kumpulan di bawah?

Merah jambu

Tahniah jika warna lidah anda merah jambu! Ini merupakan tanda anda mempunyai lidah yang sihat.

Jika ada sedikit tompokan putih pada atas lidah, jangan risau, itu adalah normal.

Lidah yang sihat sepatutnya bebas daripada sebarang
ulser
, kesan gigi ataupun keretakan. Jika anda rasa seperti ada biji-biji kecil pada lidah anda, itu adalah
papillae
 yang mengandungi tunas rasa anda.

Warna lidah merah

Jika lidah anda berwarna merah, mungkin itu tandanya lidah anda sedang mengalami keradangan!

Glossitis merupakan reaksi lidah kepada keradangan yang menyebabkan lidah anda sedikit bengkak dan kemerah-merahan.
Papillae
 yang berada di atas permukaan lidah juga akan menjadi licin jika anda menghidap glossitis.

Glossitis mungkin disebabkan oleh luka-luka ringan pada permukaan lidah ataupun jangkitan kuman pada luka tersebut. Salah satu bentuk glossitis ialah
geographic tongue
.

Lidah anda akan dipenuhi tompokan-tompokan putih yang berbentuk seperti peta.

Lidah berwarna merah juga mungkin tanda badan anda mengalami kekurangan
vitamin B-12
 ataupun
asid folik
.

Cuba lebihkan makan makanan seperti daging, ikan, ketam dan kerang-kerangan untuk dapatkan vitamin B-12 yang cukup untuk badan.

Amalkan juga makan brokoli, asparagus dan buah betik untuk tingkatkan kadar asid folik dalam badan anda.

Kuning

Jarang untuk lidah bertukar warna menjadi kekuning-kuningan.

Namun, jika ia berlaku, mungkin adalah disebabkan jaundice atau penyakit kuning. Penyakit kuning biasa menyerang bayi, lebih-lebih lagi bayi yang
 usia gestasinya tidak lebih daripada 38 minggu
 (bayi pramatang).

Kondisi ini terjadi kerana hati bayi tidak matang lagi untuk membuang
bilirubin
 di dalam darah.

Demam kuning boleh juga berlaku dalam kalangan orang dewasa. Punca utamanya ialah jangkitan pada hati seperti hepatitis, ataupun pembentukan batu karang.

Jika anda merokok, lidah berwarna kuning mungkin merupakan tanda awal perubahan warna pada lidah anda. Lama-kelamaan, lidah perkokok akan bertukar ke warna coklat gelap dan akhirnya hitam.

Ungu

Lidah berwarna ungu mungkin adalah tanda anda mempunyai masalah jantung!

Lidah ungu merupakan tanda statis darah. Ini bermaksud darah tidak dapat beredar secara normal kepada semua bahagian pada tubuh badan anda.

Selain itu, lidah ungu juga mungkin disebabkan oleh
masalah paru-paru
.

Masalah ini mungkin berkait rapat dengan masalah hati. Kekurangan oksigen dalam darah akan menyebabkan warna pada lidah menjadi ungu kebiru-biruan.

Putih

Lidah berwarna putih boleh disebabkan oleh masalah
dehidrasi
. Minum air dengan mencukupi mungkin boleh jadi penyelesaian mudah untuk keadaan lidah berwarna putih.

Namun, kadangkala, lidah berubah warna kepada putih disebabkan oleh jangkitan yis.

Jangkitan Kandida ataupun
oral thrush
 merupakan sejenis jangkitan yis yang akan membuatkan warna lidah putih seperti dilapisi satu lapisan keju.

Jangkitan candida membuatkan lidah anda rasa sakit dan anda sukar untuk menelan makanan.

Satu lagi punca lidah putih mungkin disebabkan oleh leukoplakia oral (
leucoplakia
)
.

Leukoplakia oral merupakan sesuatu yang sangat biasa bagi perokok. 80% daripada perokok mempunyai leukoplakia oral pada lidah mereka.

Namun, keadaan ini tidak patut dipandang remeh kerana leukoplakia oral berpotensi menjadi tanda-tanda awal kanser.

Hitam

Lidah anda berwarna hitam? Ia mungkin disebabkan jangkitan bakteria ataupun fungi.

Black hairy tongue
 merupakan jangkitan pada lidah yang akan membuatkan lidah anda berwarna hitam dan berbulu. Namun, keadaan ini bukanlah kekal! Ia bersifat sementara.

Walaupun keadaan ini mungkin nampak serius, sebenarnya dengan mengamalkan kebersihan oral yang baik, jangkitan ini dapat dielakkan.

Lidah berwarna hitam juga lebih biasa dalam kalangan perokok, dan akan terjadi jika anda minum terlalu banyak kopi ataupun teh hitam.

Warna lidah tanda kesihatan mulut

Warna pada lidah biasanya akan berkait rapat dengan penjagaan oral anda. Jika anda menjaga kebersihan mulut dengan baik dan
memberus gigi
 sekurang-kurangnya 3 kali sehari, anda mungkin dapat elakkan hampir kesemua jangkitan di atas.

Namun, jika anda nampak apa-apa perbezaan pada lidah anda yang membuatkan anda rasa risau, cepat-cepatlah berjumpa dengan doktor ya!

Pesakit kanser mulut tidak berasa sakit pada waktu awal mengalami kanser. Jumpa doktor jika luka pada mulut anda tidak pulih dalam masa dua minggu.